Σημαντική ανακοίνωση νομικού περιεχομένου

|

52005SC0011

Σύσταση για γνωμη του Συμβουλιου κατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας των Κάτω Χωρών, 2004-2007  /* SEC/2005/0011 τελικό */

	Βρυξέλλες, 11.1.2005SEC(2005) 11 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας των Κάτω Χωρών, 2004-2007(υποβληθείσα από την Επιτροπή)  ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1], ορίζει ότι τα κράτη μέλη που συμμετέχουν στο ενιαίο νόμισμα υποχρεούντο να υποβάλουν προγράμματα σταθερότητας στο Συμβούλιο και την Επιτροπή έως την 1η Μαρτίου 1999. Σύμφωνα με το άρθρο 5 του εν λόγω κανονισμού το Συμβούλιο όφειλε να εξετάσει κάθε πρόγραμμα σταθερότητας με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο, αφού εξέτασε το πρόγραμμα, εξέδωσε σχετική γνώμη. Σύμφωνα με τον κανονισμό, τα κράτη μέλη οφείλουν να υποβάλουν ετήσιες επικαιροποιήσεις των προγραμμάτων σταθερότητας που δύνανται, επίσης, να εξετασθούν από το Συμβούλιο σύμφωνα με τις ίδιες διαδικασίες.Λαμβάνοντας υπόψη ότι το 2003 καταγράφηκε έλλειμμα γενικής κυβέρνησης ύψους 3,2% του ΑΕΠ, το Συμβούλιο αποφάσισε στις 2 Ιουνίου 2004 ότι οι Κάτω Χώρες παρουσιάζουν υπερβολικό έλλειμμα και συνέστησε τη διόρθωση της κατάστασης υπερβολικού ελλείμματος το αργότερο έως το 2005. Συγκεκριμένα, έγινε η σύσταση τα διορθωτικά μέτρα που θα ληφθούν μέχρι το 2005 να είναι κυρίως διαρθρωτικού χαρακτήρα και να ισοδυναμούν, τουλάχιστον, με 0,5% του ΑΕΠ. Στη συνεδρίαση της 21ης Οκτωβρίου 2004 το Συμβούλιο Ecofin επανεξέτασε τα μέτρα που έλαβαν οι Κάτω Χώρες και κατέληξε, βάσει της αξιολόγησης της Επιτροπής, στο συμπέρασμα ότι στη φάση εκείνη τα μέτρα φαίνονταν επαρκή για την εμπρόθεσμη διόρθωση του υπερβολικού ελλείμματος. Η Επιτροπή και το Συμβούλιο θα συνεχίσουν να παρακολουθούν την εκτέλεση των ληφθέντων μέτρων. Η αξιολόγηση του επικαιροποιημένου προγράμματος σταθερότητας αποτελεί μέρος της συνεχούς αυτής παρακολούθησης.Το πρώτο πρόγραμμα σταθερότητας των Κάτω Χωρών για την περίοδο 1999-2002 υποβλήθηκε στις 4 Νοεμβρίου 1998 και εξετάσθηκε από το Συμβούλιο την 1η Δεκεμβρίου 1998. Έκτοτε υποβάλλονται κατ’ έτος επικαιροποιημένα προγράμματα, το πλέον πρόσφατο των οποίων υποβλήθηκε στις 23 Νοεμβρίου 2004. Οι υπηρεσίες της Επιτροπής προέβησαν σε τεχνική αξιολόγηση του εν λόγω επικαιροποιημένου προγράμματος βασιζόμενες στα πορίσματα των δικών τους φθινοπωρινών οικονομικών προβλέψεων του 2004 αφού έλαβαν υπόψη τον Κώδικα Δεοντολογίας[2], την συμφωνηθείσα μεθοδολογία υπολογισμού της δυνητικής παραγωγής και των κυκλικά προσαρμοσμένων αποτελεσμάτων, τις συστάσεις στους Γενικούς προσανατολισμούς οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών, αρχές τις οποίες αναγνώρισε το Συμβούλιο[3]. Η αξιολόγηση έχει ως εξής:-  Το επικαιροποιημένο πρόγραμμα σταθερότητας των Κάτω Χωρών του 2004, για την περίοδο 2004-2007, υποβλήθηκε στις 23 Νοεμβρίου 2004 αφού πρώτα εγκρίθηκε από την κυβέρνηση της χώρας. Οι πολυετείς προβλέψεις του επικαιροποιημένου προγράμματος απορρέουν κυρίως από τον προϋπολογισμό του 2005 ο οποίος υποβλήθηκε στο κοινοβούλιο της χώρας στις 21 Σεπτεμβρίου 2004[4] .Το επικαιροποιημένο πρόγραμμα ανταποκρίνεται γενικά στις απαιτήσεις του «κώδικα δεοντολογίας όσον αφορά το περιεχόμενο και τη μορφή των προγραμμάτων σταθερότητας και σύγκλισης». Καλύπτει όλους τους απαιτούμενους τομείς και παρέχει όλες τις υποχρεωτικές μεταβλητές, καθώς και τις περισσότερες από τις προαιρετικές εκτός από ορισμένα στοιχεία που αφορούν τη δυνητική παραγωγή.-  Το μακροοικονομικό σενάριο του επικαιροποιημένου προγράμματος προέρχεται από την υπηρεσία κεντρικού προγραμματισμού των Κάτω Χωρών (Centraal Plan Bureau - CPB). Το επικαιροποιημένο πρόγραμμα βασίζεται στην παραδοχή μιας βαθμιαίας ανάκαμψης με αύξηση του πραγματικού ΑΕΠ σε 1½% το 2005, και σε 2½% από το 2006 και μετά. Για την περίοδο 2004-2006, οι προβλέψεις όσον αφορά τις βασικές μεταβλητές πλησιάζουν αρκετά εκείνες που αναφέρονται στις φθινοπωρινές προβλέψεις των υπηρεσιών της Επιτροπής το 2004. Ωστόσο, από τα πλέον πρόσφατα διαθέσιμα στοιχεία για τις τιμές των βασικών εμπορευμάτων, των συναλλαγματικών ισοτιμιών και του όγκου των εμπορικών συναλλαγών συνάγεται ότι το μακροοικονομικό σενάριο του προγράμματος για τα έτη 2005 και 2006 είναι μάλλον αισιόδοξο. Oι παραδοχές, ιδίως όσον αφορά την οικονομική ανάπτυξη το 2005, φαίνονται ευνοϊκές. Οι παραδοχές όσον αφορά την ανάπτυξη της οικονομίας το 2007 φαίνονται εύλογες αν ληφθεί υπόψη η εκτιμώμενη δυνητική ανάπτυξη και η προσδοκία της βαθμιαίας μείωσης του αρνητικού κενού παραγωγής κατά τη διάρκεια της ανάκαμψης. Τα ποσοστά δυνητικής ανάπτυξης και του κενού παραγωγής όπως υπολογίζονται με βάση το μακροοικονομικό σενάριο του επικαιροποιημένου προγράμματος και την συμφωνηθείσα μεθοδολογία, φαίνονται εύλογα. Οι προβλέψεις του προγράμματος όσον αφορά τον πληθωρισμό κρίνονται ρεαλιστικές.-  Πρωταρχικός στόχος της δημοσιονομικής στρατηγικής του επικαιροποιημένου προγράμματος είναι η μείωση του ελλείμματος γενικής κυβέρνησης κάτω από την τιμή αναφοράς της Συνθήκης, 3% του ΑΕΠ, έως το 2005. Προς τούτο, προβλέπεται η συγκέντρωση των προσπαθειών εξυγίανσης στα έτη 2004 και 2005. Τα διορθωτικά μέτρα για το 2005 συνολικά ισοδυναμούν με 0,5% του ΑΕΠ. Λαμβάνοντας υπόψη τον συνδυασμένο αντίκτυπο της δημοσιονομικής εξυγίανσης και της αναμενόμενης βαθμιαίας οικονομικής ανάκαμψης, το επικαιροποιημένο πρόγραμμα προβλέπει ότι το έλλειμμα της γενικής κυβέρνησης θα μειωθεί από 3,0% του ΑΕΠ το 2004 σε 2,6% του ΑΕΠ το 2005, 2,1% του ΑΕΠ το 2006 και σε 1,9% του ΑΕΠ το 2007. Το κυκλικά προσαρμοσμένο έλλειμμα αναμένεται ότι θα είναι μικρότερο καθ’ όλη τη διάρκεια της περιόδου αναφοράς και ότι θα μειωθεί από 1,6% του ΑΕΠ το 2004 σε 1,2% του ΑΕΠ το 2005. Ωστόσο, αναμένεται ότι το κυκλικά προσαρμοσμένο αποτέλεσμα δεν πρόκειται να βελτιωθεί περαιτέρω το 2006 και ότι, μάλιστα, θα επιδεινωθεί κάπως το 2007, οπότε θα σημειωθεί έλλειμμα ύψους 1,3% του ΑΕΠ. Όπως και στο προηγούμενο επικαιροποιημένο πρόγραμμα, η δημοσιονομική στρατηγική βασίζεται, αφενός, στην εφαρμογή ανώτατων ορίων ως προς τις πραγματικές δαπάνες προκειμένου να τεθεί υπό έλεγχο η αύξηση των δαπανών και, αφετέρου, στον πιο μακροπρόθεσμο στόχο της βιωσιμότητας των δημόσιων οικονομικών. Ο δείκτης δημοσίων επενδύσεων αναμένεται ότι θα παραμείνει σταθερός κατά την περίοδο αναφοράς, σε επίπεδο κατά τι ανώτερο άνω του 3% του ΑΕΠ, σε σύγκριση με τον μέσο όρο 2,4% του ΑΕΠ στην ΕΕ, το 2004.-  Οι δημοσιονομικές προβλέψεις του επικαιροποιημένου προγράμματος φαίνονται εύλογες ενώ οι αβεβαιότητες που περιβάλλουν τις προβλέψεις είναι γενικά ισορροπημένες. Ορισμένοι κίνδυνοι που συνδέονται με τις προβλέψεις για το έλλειμμα απορρέουν από τους κινδύνους των μακροοικονομικών προοπτικών. Επιπλέον, το δημοσιονομικό κόστος της συμφωνίας που συνάφθηκε μεταξύ κυβερνήσεως και κοινωνικών εταίρων στις 5 Νοεμβρίου 2004, δεν ενσωματώθηκε στο επικαιροποιημένο πρόγραμμα, ενώ η αβεβαιότητα όσον αφορά την εφαρμογή μεταρρυθμίσεων σε τομείς όπως η υγεία και οι συντάξεις μπορεί, επίσης, να έχει ως συνέπεια την αύξηση του ελλείμματος. Ωστόσο, τους κινδύνους αυτούς μετριάζει ο θετικός αντίκτυπος των αυξημένων τιμών του πετρελαίου στα έσοδα από τις πωλήσεις φυσικού αερίου, καθώς και το γεγονός ότι οι παραδοχές όσον αφορά την ένταση φορολογίας της οικονομικής δραστηριότητας που χρησιμοποιούνται στο βασικό σενάριο του επικαιροποιημένου προγράμματος είναι επιφυλακτικές. Λαμβάνοντας υπόψη τον συσχετισμό κινδύνων και δημοσιονομικών στόχων, οι Κάτω Χώρες φαίνεται ότι θα διορθώσουν εγκαίρως την κατάσταση υπερβολικού ελλείμματος έως το 2005 που αποτελεί την προθεσμία που έχει τάξει το Συμβούλιο. Εντούτοις, η πορεία που προβλέπεται όσον αφορά την δημοσιονομική εξυγίανση μετά την διόρθωση του υπερβολικού ελλείμματος δεν είναι φιλόδοξη, καθώς δεν εξασφαλίζει την επίτευξη του μεσοπρόθεσμου στόχου της σχεδόν ισοσκελισμένης δημοσιονομικής θέσης εντός της περιόδου που καλύπτει το πρόγραμμα. Εκτός αυτού, κατά την ίδια περίοδο (2006-2007), ο δημοσιονομικός προσανατολισμός του προγράμματος δεν φαίνεται να προσφέρει αρκετό περιθώριο ασφαλείας ώστε το έλλειμμα να μην υπερβεί την τιμή αναφοράς 3% του ΑΕΠ υπό κανονικές συνθήκες μακροοικονομικών διακυμάνσεων.-  Στο επικαιροποιημένο πρόγραμμα προβλέπεται ότι ο δείκτης χρέους προς το ΑΕΠ θα παραμείνει κάτω από την τιμή αναφοράς 60% του ΑΕΠ, και ότι θα αυξηθεί από ποσοστό κατά τι ανώτερο 56% του ΑΕΠ το 2002 σε κάτι παραπάνω από 58% του ΑΕΠ και κατά τα τρία έτη της περιόδου 2005-2007. Ταυτόχρονα, η επιτάχυνση του ρυθμού αύξησης του ονομαστικού ΑΕΠ αντισταθμίζει κατά μεγάλο μέρος τον ανοδικό αντίκτυπο των επίμονων ελλειμμάτων στον δείκτη χρέους. Το επικαιροποιημένο πρόγραμμα προβλέπει ότι οι προσαρμογές αποθεμάτων-ροών θα συντελέσουν κάπως στην αύξηση του χρέους την περίοδο 2005-2007 μετά τη μείωσή του την περίοδο 2000-2003 χάρη σε προσαρμογές αποθεμάτων-ροών οφειλόμενες στα έσοδα από ιδιωτικοποιήσεις. Ωστόσο, οι προσαρμογές θα είναι σχετικά περιορισμένες και συνολικά θα ανέλθουν σε λιγότερο από 0,5% του ΑΕΠ. Οι προβλέψεις αυτές πλησιάζουν αρκετά τις φθινοπωρινές προβλέψεις των υπηρεσιών της Επιτροπής το 2004. Οι κίνδυνοι του δείκτη χρέους αντιστοιχούν σε εκείνους των προβλέψεων ως προς το έλλειμμα και φαίνονται γενικά ισορροπημένοι.-  Το επικαιροποιημένο πρόγραμμα επανεξετάζει εν συντομία το πρόγραμμα διαρθρωτικής μεταρρύθμισης της κυβέρνησης το οποίο περιλαμβάνει διεξοδική αναμόρφωση των συστημάτων κοινωνικής ασφάλισης, συντάξεων και υγείας με στόχο τη βελτίωση της βιωσιμότητας των δημόσιων οικονομικών και την αύξηση της συμμετοχής στο εργατικό δυναμικό. Περιγράφει επίσης σε γενικές γραμμές τον θετικό αντίκτυπο της μείωσης των φορολογικών βαρών στην απασχόληση και στην οικονομική δραστηριότητα. Συνολικά, αναμένεται ότι οι μεταρρυθμίσεις θα συμβάλουν στη βελτίωση της βιωσιμότητας των δημόσιων οικονομικών των Κάτω Χωρών. Αλλά σε διάφορους τομείς, όπως η μεταρρύθμιση των συστημάτων υγείας και συντάξεων, υπάρχουν ορισμένες αμφιβολίες ως προς το πόσο αποτελεσματικά θα επηρεάσουν τα προτεινόμενα μέτρα την πραγματική συμπεριφορά των οικονομικών συντελεστών και κατά πόσο θα εξασφαλιστούν οι επιδιωκόμενες δημοσιονομικές οικονομίες. Επιπλέον, φαίνεται ότι ο θετικός δημοσιονομικός αντίκτυπος των διαρθρωτικών μεταρρυθμίσεων που ενισχύουν τη δυνητική ανάπτυξη θα γίνει αισθητός κυρίως μετά την περίοδο που καλύπτει το επικαιροποιημένο πρόγραμμα, ενώ ορισμένα από τα μέτρα που αυξάνουν βραχυπρόθεσμα τα καθαρά έσοδα ενδέχεται να μην αποδειχθούν ως τα καλύτερα από άποψη βελτίωσης της διάρθρωσης της οικονομίας, π.χ. η αύξηση του οριακού συντελεστή για τα χαμηλά έως μεσαία εισοδήματα.-  Οι Κάτω Χώρες βρίσκονται σε σχετικά ευνοϊκή θέση από άποψη μακροπρόθεσμης βιωσιμότητας των δημόσιων οικονομικών τους παρά το σημαντικό προβλεπόμενο δημοσιονομικό κόστος της γήρανσης του πληθυσμού. Ωστόσο, παρά τις συνεχιζόμενες μεταρρυθμίσεις στους τομείς της κοινωνικής ασφάλισης, των συντάξεων και της υγείας, οι τρέχουσες πολιτικές της χώρας φέρουν ορισμένους κινδύνους βιωσιμότητας. Η στρατηγική που περιγράφεται στο πρόγραμμα βασίζεται κυρίως σε μέτρα που αποβλέπουν στην αύξηση της συμμετοχής στο εργατικό δυναμικό και στη συγκράτηση των δαπανών που σχετίζονται με τη γήρανση του πληθυσμού. Λαμβάνοντας υπόψη την προβλεπόμενη αύξηση του δείκτη εξάρτησης ηλικιωμένων, η εφαρμογή περαιτέρω μεταρρυθμίσεων που θα μεταβάλουν τις τάσεις στον τομέα των δαπανών που σχετίζονται με τη γήρανση του πληθυσμού και θα αυξήσουν περισσότερο τα ποσοστά συμμετοχής στο εργατικό δυναμικό αποτελεί βασικό παράγοντα για την εξασφάλιση βιωσιμότητας μακροπρόθεσμα.-  Συνολικά, οι οικονομικές πολιτικές που περιγράφονται στο επικαιροποιημένο πρόγραμμα συμβαδίζουν εν μέρει με τους Γενικούς προσανατολισμούς οικονομικής πολιτικής για τη συγκεκριμένη χώρα στον τομέα των δημόσιων οικονομικών. Το δημοσιονομικό πλαίσιο με τα ανώτατα όρια δαπανών τηρείται ενώ η δημοσιονομική προσαρμογή για τη διόρθωση της κατάστασης υπερβολικού ελλείμματος βρίσκεται υπό εξέλιξη. Ωστόσο, η αναμενόμενη μείωση του ονομαστικού ελλείμματος το 2006 και ιδίως το 2007 είναι μάλλον βραδεία ενώ το κυκλικά προσαρμοσμένο αποτέλεσμα δεν πρόκειται να μειωθεί κατά τουλάχιστον 0,5% του ΑΕΠ κατ' έτος. Πέραν αυτού, δεν προβλέπεται η επίτευξη σχεδόν ισοσκελισμένης ή πλεονασματικής δημοσιονομικής θέσης εντός του χρονικού ορίζοντα του επικαιροποιημένου προγράμματος.-  Λαμβάνοντας υπόψη την ανωτέρω αξιολόγηση, συνιστάται στις Κάτω Χώρες να λάβουν τα απαραίτητα μέτρα για να εξασφαλίσουν την επίτευξη σχεδόν ισοσκελισμένης δημοσιονομικής θέσης και να τη διατηρήσουν μετά τη διόρθωση της κατάστασης υπερβολικού ελλείμματος.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 |Πραγματικό ΑΕΠ (% μεταβολής) | ΠΣ Νοεμ. 2004 | 1¼ | 1½ | 2½ | 2½ |COM | 1,4 | 1,7 | 2,4 | μ.δ.σ. |ΠΣ Οκτ. 2003 | 1 | 2½ | 2½ | 2½ |Πληθωρισμός ΕνΔΤΚ (%) | ΠΣ Νοεμ. 2004 | 1¼ | 1¼ | 1½ | 1½ |COM | 1,2 | 1,3 | 1,4 | μ.δ.σ. |ΠΣ Oκτ. 2003 | 1,5 | 1½ | 1½ | 1½ |Αποτέλεσμα γενικής κυβέρνησης (% του ΑΕΠ) | ΠΣ Νοεμ. 2004 | -3,0 | -2,6 | -2.1 | -1,9 |COM | -2,9 | -2,4 | -2,1 | μ.δ.σ. |ΠΣ Oκτ. 2003 | -2,3 | -1,6 | -0,9 | -0,6 |Πρωτογενές αποτέλεσμα (% του ΑΕΠ) | ΠΣ Νοεμ. 2004 | -0,1 | 0,3 | 0,7 | 0,8 |COM | 0,0 | ½ | 0.9 | μ.δ.σ. |ΠΣ Oκτ. 2003 | 0,6 | 1,2 | 1,8 | 2,1 |Κυκλικά προσαρμοσμένο αποτέλεσμα (% του ΑΕΠ) | ΠΣ Νοεμ. 20041 | -1,6 | -1,2 | -1,2 | -1,3 |COM | -1,4 | -1,0 | -1,0 | μ.δ.σ. |ΠΣ Oκτ. 20031 | -0,7 | -0,3 | -0,2 | -0,2 |Ακαθάριστο δημόσιο χρέος (% του ΑΕΠ) | ΠΣ Νοεμ. 2004 | 56,3 | 58,1 | 58,6 | 58,3 |COM | 55,7 | 58 | 58,4 | μ.δ.σ. |ΠΣ Oκτ. 2003 | 54, 5 | 53,7 | 53,0 | 52,2 |1Υπολογισμοί των υπηρεσιών της Επιτροπής βάσει των στοιχείων που περιέχονται στο πρόγραμμα. Πηγές: Προγράμματα σταθερότητας (ΠΣ), φθινοπωρινές οικονομικές προβλέψεις των υπηρεσιών της Επιτροπής το 2004 (COM), υπολογισμοί των υπηρεσιών της Επιτροπής. Τα προβλεπόμενα ποσοστά ανάπτυξης που αναφέρονται στο επικαιροποιημένο πρόγραμμα έχουν στρογγυλοποιηθεί στο πλησιέστερο τέταρτο εκατοστιαίας μονάδας. |Με βάση την αξιολόγηση αυτή, η Επιτροπή εξέδωσε τη συνημμένη σύσταση για γνώμη του Συμβουλίου σχετικά με το επικαιροποιημένο πρόγραμμα σταθερότητας των Κάτω Χωρών και τη διαβιβάζει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ' εφαρμογή του άρθρου 5 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σταθερότητας των Κάτω Χωρών, 2004-2007ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[5], και ιδίως το άρθρο 5 παράγραφος 3,τη σύσταση της Επιτροπής,μετά από διαβούλευση με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:Στις [18 Ιανουαρίου] 2005 το Συμβούλιο εξέτασε το επικαιροποιημένο πρόγραμμα σταθερότητας των Κάτω Χωρών για την περίοδο 2004-2007. Το πρόγραμμα ανταποκρίνεται γενικά στις απαιτήσεις του αναθεωρημένου «κώδικα δεοντολογίας» όσον αφορά το περιεχόμενο και τη μορφή των προγραμμάτων σταθερότητας και σύγκλισης.Το μακροοικονομικό σενάριο στο οποίο βασίζεται το πρόγραμμα προβλέπει ότι η αύξηση του πραγματικού ΑΕΠ από 1% το 2004 θα φθάσει το 1½% το 2005 και το 2½% κατά μέσο όρο για το υπόλοιπο της περιόδου του προγράμματος. Το σενάριο αυτό φαίνεται ότι αντικατοπτρίζει μάλλον ευνοϊκές παραδοχές όσον αφορά την ανάπτυξη με βάση τις πρόσφατες τάσεις στις τιμές των βασικών εμπορευμάτων, στις συναλλαγματικές ισοτιμίες και στους αντίστοιχους όγκους εμπορικών συναλλαγών. Οι προβλέψεις του προγράμματος όσον αφορά τον πληθωρισμό κρίνονται ρεαλιστικές.Στις 2 Ιουνίου 2004, το Συμβούλιο αποφάσισε ότι οι Κάτω Χώρες παρουσίαζαν υπερβολικό έλλειμμα και συνέστησε τη διόρθωση της κατάστασης αυτής έως το 2005. Ακολουθώντας τη σύσταση αυτή, πρωταρχικός στόχος της δημοσιονομικής στρατηγικής του προγράμματος είναι η μείωση του ελλείμματος γενικής κυβέρνησης κάτω από την τιμή αναφοράς της Συνθήκης, 3% του ΑΕΠ, έως το 2005. Προς τούτο, προβλέπεται η συγκέντρωση των προσπαθειών εξυγίανσης στα έτη 2004 και 2005. Η δημοσιονομική στρατηγική περιλαμβάνει, επίσης, την εφαρμογή ανώτατων ορίων για τις πραγματικές δαπάνες προκειμένου να τεθεί υπό έλεγχο η αύξηση των δαπανών, καθώς και τον πιο μακροπρόθεσμο στόχο της βιωσιμότητας των δημόσιων οικονομικών. Ταυτόχρονα, η πραγματοποίηση σημαντικών δημόσιων επενδύσεων θα συνεχιστεί, πράγμα το οποίο θα έχει ως αποτέλεσμα ότι ο μέσος δείκτης δημοσίων επενδύσεων κατά την περίοδο αναφοράς θα υπερβεί κατά τι το 3% του ΑΕΠ, σε σύγκριση με μέσο όρο 2,4% του ΑΕΠ στην ΕΕ, το 2004.Οι κίνδυνοι που συνδέονται με τις δημοσιονομικές προβλέψεις του προγράμματος φαίνονται ισορροπημένοι σε γενικές γραμμές. Συγκεκριμένα, τους κινδύνους που πηγάζουν από το μακροοικονομικό σενάριο και το δημοσιονομικό κόστος της συμφωνίας μεταξύ κυβερνήσεως και κοινωνικών εταίρων, της 5ης Νοεμβρίου 2004, αντισταθμίζει σε μεγάλο βαθμό ο θετικός αντίκτυπος των αυξημένων τιμών του πετρελαίου στα έσοδα από τις πωλήσεις φυσικού αερίου, καθώς και οι επιφυλακτικές παραδοχές όσον αφορά την ένταση φορολογίας της οικονομικής δραστηριότητας κατά τη διάρκεια της ανάκαμψης. Με βάση αυτή την εκτίμηση κινδύνων, ο δημοσιονομικός προσανατολισμός του προγράμματος φαίνεται μεν επαρκής για τη μείωση του ελλείμματος κάτω από το 3% του ΑΕΠ έως το 2005, αλλά δεν φαίνεται να προσφέρει αρκετό περιθώριο ασφαλείας ώστε το έλλειμμα να μην υπερβεί την τιμή αναφοράς υπό κανονικές συνθήκες μακροοικονομικών διακυμάνσεων κατά τα επόμενα έτη. Επίσης, δεν φαίνεται να εξασφαλίζει την επίτευξη του μεσοπρόθεσμου στόχου του Συμφώνου Σταθερότητας και Ανάπτυξης, δηλαδή σχεδόν ισοσκελισμένη δημοσιονομική θέση, εντός της περιόδου που καλύπτει το πρόγραμμα.Ο δείκτης χρέους εκτιμάται ότι το 2004 ανήλθε σε 56,3% του ΑΕΠ, δηλαδή κάτω από την τιμή αναφοράς 60% του ΑΕΠ που ορίζει η Συνθήκη. Το πρόγραμμα προβλέπει ότι ο δείκτης χρέους θα αυξηθεί κατά δύο εκατοστιαίες μονάδες κατά την περίοδο του προγράμματος.Η δημοσιονομική στρατηγική του προγράμματος θέτει τις Κάτω Χώρες σε σχετικά ευνοϊκή θέση από άποψη μακροπρόθεσμης βιωσιμότητας των δημόσιων οικονομικών τους παρά το σημαντικό προβλεπόμενο δημοσιονομικό κόστος της γήρανσης του πληθυσμού. Λαμβάνοντας υπόψη την προβλεπόμενη αύξηση του δείκτη εξάρτησης ηλικιωμένων και την έλλειψη περαιτέρω δημοσιονομικής εξυγίανσης που να οδηγεί σε σχεδόν ισοσκελισμένη ή πλεονασματική δημοσιονομική θέση μεσοπρόθεσμα, η εφαρμογή περαιτέρω μεταρρυθμίσεων που θα μεταβάλουν τις τάσεις στον τομέα των δαπανών που σχετίζονται με τη γήρανση του πληθυσμού και θα αυξήσουν περισσότερο τα ποσοστά συμμετοχής στο εργατικό δυναμικό θα μειώσει μακροπρόθεσμα τους κινδύνους βιωσιμότητας.Οι οικονομικές πολιτικές που περιγράφονται στο πρόγραμμα συμβαδίζουν εν μέρει με τους Γενικούς προσανατολισμούς οικονομικής πολιτικής για τη συγκεκριμένη χώρα, στον τομέα των δημόσιων οικονομικών. Το δημοσιονομικό πλαίσιο με τα ανώτατα όρια δαπανών τηρείται ενώ η δημοσιονομική προσαρμογή για τη διόρθωση της κατάστασης υπερβολικού ελλείμματος βρίσκεται υπό εξέλιξη. Ωστόσο, η αναμενόμενη μείωση του ονομαστικού ελλείμματος το 2006 και ιδίως το 2007 είναι μάλλον βραδεία ενώ το κυκλικά προσαρμοσμένο αποτέλεσμα δεν πρόκειται να πλησιάσει τον μεσοπρόθεσμο στόχο της επίτευξης σχεδόν ισοσκελισμένης θέσης μετά το 2005.* * *Με βάση την ανωτέρω αξιολόγηση, συνιστάται στις Κάτω Χώρες να συνεχίσουν τις προσπάθειες για να εξασφαλιστεί η μείωση του ελλείμματος κάτω από 3% του ΑΕΠ έως το 2005 και να λάβουν τα απαραίτητα μέτρα για την επίτευξη σχεδόν ισοσκελισμένης δημοσιονομικής θέσης και κατά τα επόμενα έτη.Βασικές προβλέψεις από το επικαιροποιημένο πρόγραμμα σταθερότητας των Κάτω Χωρών2003 | 2004 | 2005 | 2006 | 2007 |Αύξηση του πραγματικού ΑΕΠ (%) Πληθωρισμός ΕνΔΤΚ (%) Αποτέλεσμα γενικής κυβέρνησης (% του ΑΕΠ) Πρωτογενές αποτέλεσμα (% του ΑΕΠ) Κυκλικά προσαρμοσμένο αποτέλεσμα (% του ΑΕΠ)1 Ακαθάριστο δημόσιο χρέος (% του ΑΕΠ) | -0,9 2,2 -3,2 -0,3 -1,9 54,1 | 1¼ 1¼ -3,0 -0,1 -1,6 56,3 | 1½ 1¼ -2,6 0,3 -1,2 58,1 | 2½ 1½ -2,1 0,7 -1,2 58,6 | 2½ 1½ -1,9 0,8 -1,3 58,3 |1 Οι υπολογισμοί των υπηρεσιών της Επιτροπής βασίζονται στην εφαρμογή της κοινής μεθόδου στα στοιχεία που παρέχονται στο πρόγραμμα. |[1] ΕΕ L 209, της 2.8.1997. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε στο Συμβούλιο Ecofin στις 10.7.2001.[3] COM(2002) 668 τελικό, 27.11.2002.[4] Ο προϋπολογισμός του 2005 εγκρίθηκε από το Κοινοβούλιο με διάφορες τροποποιήσεις που δεν είχαν αισθητό αντίκτυπο στους κύριους δημοσιονομικούς δείκτες.[5] ΕΕ L 209, της 2.8.1997, σ. 1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο:http://europa.eu.int/comm/economy_finance/about/activities/sgp/main_en.htm.


title: Σύσταση του Συμβουλίου, της 20ής Νοεμβρίου 2008 , σχετικά με την κινητικότητα των νέων εθελοντών στην Ευρωπαϊκή Ένωση

text:
               13.12.2008

               EL

               Επίσημη Εφημερίδα της Ευρωπαϊκής Ένωσης

               C 319/8

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 20ής Νοεμβρίου 2008
   σχετικά με την κινητικότητα των νέων εθελοντών στην Ευρωπαϊκή Ένωση
   (2008/C 319/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149 παράγραφος 4,
   την πρόταση της Επιτροπής,
   Εκτιμώντας τα ακόλουθα:

               (1)

               Η κινητικότητα των νέων εθελοντών αποτελεί αναπόσπαστο τμήμα της ελεύθερης κυκλοφορίας των προσώπων που κατοχυρώνεται από το άρθρο 18 της συνθήκης.

               (2)

               Η Κοινότητα μπορεί να θεσπίσει μέτρα για την προαγωγή της κινητικότητας των νέων εθελοντών ενθαρρύνοντας τη συνεργασία μεταξύ οργανωτών εθελοντικών δραστηριοτήτων, σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ίδιου άρθρου, η παρούσα σύσταση δεν υπερβαίνει το μέτρο που είναι αναγκαίο για την επίτευξη του στόχου αυτού.

               (3)

               Ο κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (1) και οι συναφείς διατάξεις καλύπτουν μόνον τους εθελοντές που είναι ασφαλισμένοι βάσει της εθνικής ασφαλιστικής νομοθεσίας, οπότε τα θέματα που αφορούν την κοινωνική προστασία λειτουργούν ενίοτε ως αντικίνητρο για τη συμμετοχή σε εθελοντικές δραστηριότητες σε άλλο κράτος μέλος.

               (4)

               Με τη σύσταση 2001/613/ΕΚ του Ευρωπαϊκού Κοινοβουλίου και του Συμβουλίου, της 10ης Ιουλίου 2001, για την ενδοκοινοτική κινητικότητα των σπουδαστών, των επιμορφωμένων ατόμων, των εθελοντών, των εκπαιδευτικών και των εκπαιδευτών (2) καλούνται τα κράτη μέλη να λάβουν τα μέτρα που θεωρούν κατάλληλα, σύμφωνα με την κοινοτική νομοθεσία και στο πλαίσιο του εθνικού τους δικαίου, ούτως ώστε οι εθελοντές και οι οικογένειές τους να μην υφίστανται διακρίσεις λόγω των σχετικών διατάξεων περί κοινωνικής προστασίας, όπως οι σχετικές με την ιατροφαρμακευτική περίθαλψη και την κοινωνική πρόνοια, οι οποίες ενδέχεται να παρεμποδίσουν την κινητικότητά τους.

               (5)

               Η σύσταση 2001/613/ΕΚ και η σύσταση 2006/961/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με τη διακρατική κινητικότητα εντός της Κοινότητας για σκοπούς εκπαίδευσης και κατάρτισης: Ευρωπαϊκός Χάρτης Ποιότητας για την Κινητικότητα (3) κάνει ρητή αναφορά στους εθελοντές.

               (6)

               Η οδηγία 2004/114/ΕΚ του Συμβουλίου, της 13ης Δεκεμβρίου 2004, σχετικά με τις προϋποθέσεις εισδοχής υπηκόων τρίτων χωρών με σκοπό τις σπουδές, την ανταλλαγή μαθητών, την άμισθη πρακτική άσκηση ή την εθελοντική υπηρεσία (4) παρέχει τη δυνατότητα χορήγησης ειδικής άδειας παραμονής σε υπηκόους τρίτων χωρών που υποβάλλουν αίτηση για εισδοχή στην επικράτεια κράτους μέλους για σκοπούς εθελοντικής εργασίας.

               (7)

               Το ψήφισμα του Συμβουλίου και των αντιπροσώπων των κυβερνήσεων των κρατών μελών, συνερχόμενων στο πλαίσιο του Συμβουλίου, της 15ης Νοεμβρίου 2004, σχετικά με τους κοινούς στόχους για εθελοντικές δραστηριότητες των νέων και το ψήφισμα του Συμβουλίου και των αντιπροσώπων των κυβερνήσεων των κρατών μελών, συνερχόμενων στο πλαίσιο του Συμβουλίου, της 16ης Νοεμβρίου 2007, σχετικά με την εφαρμογή των κοινών στόχων των εθελοντικών δραστηριοτήτων των νέων (5), καθορίζουν τους κοινούς στόχους για τις εθελοντικές δραστηριότητες των νέων, τις προτεινόμενες ανταλλαγές ορθών πρακτικών και τις δραστηριότητες μάθησης από ομοτίμους για την ενίσχυση της εφαρμογής τους και καλούν τα κράτη μέλη να εξετάσουν πρακτικά μέσα για την καταμέτρηση της προόδου. Το τελευταίο αυτό ψήφισμα καλεί επίσης την Επιτροπή να υποβάλει περαιτέρω προτάσεις για την προαγωγή και αναγνώριση των εθελοντικών δραστηριοτήτων των νέων.

               (8)

               Το Ευρωπαϊκό Κοινοβούλιο ενέκρινε τον Απρίλιο 2008 έκθεση με τίτλο «Η συμβολή του εθελοντισμού στην οικονομική και κοινωνική συνοχή», με την οποία ενθαρρύνει τα κράτη μέλη και τις περιφερειακές και τοπικές αρχές να αναγνωρίσουν την αξία του εθελοντισμού για την προώθηση της κοινωνικής και οικονομικής συνοχής και συνιστά την προαγωγή διασυνοριακών σχεδίων εθελοντισμού,

         ΑΝΑΓΝΩΡΙΖΕΙ ΟΤΙ:

               1.

               στο πλαίσιο της παρούσας σύστασης, οι διασυνοριακές εθελοντικές δραστηριότητες χαρακτηρίζονται από τα εξής στοιχεία: είναι ανοικτές σε όλους τους νέους, αναλαμβάνονται με την ελεύθερη βούλησή τους προς το γενικό όφελος, για συγκεκριμένη περίοδο, εντός καθορισμένου πλαισίου, σε χώρα διαφορετική από τη χώρα παραμονής και είναι άμισθες ή με συμβολικό τίμημα ή/και με κάλυψη των εξόδων. Οι εθελοντικές δραστηριότητες δεν θα πρέπει να έχουν αρνητικές συνέπειες για δυνητική ή υπάρχουσα μισθωτή εργασία, ούτε θα πρέπει να θεωρούνται ως υποκατάστατο αυτής·

               2.

               οι εθελοντικές δραστηριότητες αποτελούν μια πλούσια εμπειρία σε ένα άτυπο εκπαιδευτικό πλαίσιο, η οποία βελτιώνει τις επαγγελματικές δεξιότητες και ικανότητες των νέων, ενισχύει την απασχολησιμότητά τους και το αίσθημα αλληλεγγύης, αναπτύσσει κοινωνικές δεξιότητες και διευκολύνει την ενσωμάτωση στην κοινωνία, ενώ παράλληλα προάγει την ενεργό ιδιότητα του πολίτη·

               3.

               υπάρχει μεγάλη ποικιλία εθελοντικών δραστηριοτήτων σε όλη την Ευρώπη, οι οποίες οργανώνονται από την κοινωνία των πολιτών και τις δημόσιες αρχές. Οι δραστηριότητες αυτές θα πρέπει να διατηρηθούν και να αναπτυχθούν περαιτέρω, ενώ θα πρέπει επίσης να διευκολύνεται η συνεργασία μεταξύ των οργανωτών εθελοντικών δραστηριοτήτων·

               4.

               η διασυνοριακή κινητικότητα στην Ευρώπη μπορεί να αποτελέσει ένα σημαντικό εργαλείο για την προαγωγή της εκπαίδευσης, της απασχόλησης και της περιφερειακής και κοινωνικής συνοχής, καθώς και για τη βελτίωση της αμοιβαίας κατανόησης και της ενεργού συμμετοχής στην κοινωνία. Τα ανωτέρω ισχύουν ιδίως για τους νέους σε μια αγορά εργασίας η οποία εκτιμά ολοένα περισσότερο την ικανότητα προσαρμογής και την ευελιξία·

               5.

               οι τοπικές κοινότητες που φιλοξενούν νέους εθελοντές επωφελούνται σημαντικά από τις δραστηριότητές τους, οι οποίες μπορούν να καλύπτουν ευρύ φάσμα τομέων, όπως η προαγωγή της κοινωνικής ένταξης, η διαφύλαξη της πολιτιστικής κληρονομιάς, η προώθηση της αλληλεγγύης μεταξύ των γενεών και η προστασία του περιβάλλοντος. Παράλληλα, οι δραστηριότητες αυτές εμπλουτίζουν την πολιτισμική ποικιλότητα των κοινοτήτων υποδοχής·

               6.

               οι εθελοντικές δραστηριότητες αποτελούν προτεραιότητα της ανοιχτής μεθόδου συντονισμού στον τομέα της νεολαίας, στο πλαίσιο της οποίας έχουν ήδη εντοπιστεί πολυάριθμες ορθές πρακτικές. Στο πλαίσιο αυτό, η Ευρωπαϊκή Εθελοντική Υπηρεσία (ΕΕΥ), μια δράση του προγράμματος Νεολαία της Ευρωπαϊκής Ένωσης από το 1996, έχει επιτρέψει σε νέους να συμμετάσχουν σε εθελοντική υπηρεσία σε διάφορους τομείς. Η εν λόγω δράση ενισχύεται από το πρόγραμμα «Νεολαία σε δράση» το οποίο βρίσκεται σε εξέλιξη·

               7.

               παρά τις προσπάθειες αυτές, ενδέχεται να υπάρχουν ακόμη εμπόδια για τη διασυνοριακή κινητικότητα των νέων εθελοντών στην Ευρώπη. Για τον λόγο αυτό, η παρούσα σύσταση αποσκοπεί κυρίως να διαμορφώσει ένα πλαίσιο εντός του οποίου τα κράτη μέλη θα ενισχύσουν τη συνεργασία τους χωρίς να θίγεται η ποικιλομορφία των εθνικών τους καταστάσεων·

               8.

               η καλύτερη συνεργασία μεταξύ των οργανωτών εθελοντικών δραστηριοτήτων σε διαφορετικές χώρες και η ευρύτερη ανταλλαγή πληροφοριών μπορούν να παρακινήσουν όλους τους Ευρωπαίους νέους, ανεξαρτήτως υπηκοότητας, να συμμετέχουν περαιτέρω σε εθελοντικές δραστηριότητες σε τρίτες χώρες·

               9.

               ιδιαίτερη προσοχή πρέπει να δίδεται στους νέους με λιγότερες ευκαιρίες, καθότι οι εθελοντικές δραστηριότητες συνιστούν μια ιδιαίτερα πολύτιμη δυνατότητα κινητικότητας για τους νέους οι οποίοι, υπό διαφορετικές συνθήκες, θα επωφελούνταν λιγότερο ή καθόλου από προγράμματα κινητικότητας.

         ΣΥΝΙΣΤΑ ΣΤΑ ΚΡΑΤΗ ΜΕΛΗ:

               Α.

               να προαγάγουν την κινητικότητα των νέων εθελοντών σε όλη την Ευρώπη με τον εμπλουτισμό των προϋποθέσεων συνεργασίας μεταξύ των οργανωτών εθελοντικών δραστηριοτήτων σε διαφορετικές χώρες είτε προέρχονται από την κοινωνία των πολιτών είτε από τις δημόσιες αρχές, ώστε κάθε νέος να έχει την ευκαιρία να παρέχει εθελοντική εργασία στην Ευρώπη, αν το επιθυμεί·

               Β.

               να διευκολύνουν προς τον σκοπό αυτό την ανάπτυξη των ακόλουθων γραμμών δράσης, λαμβάνοντας παράλληλα δεόντως υπόψη τα εθνικά πλαίσια και την εθνική νομοθεσία στον τομέα των εθελοντικών δραστηριοτήτων, τις γενικές εθνικές προτεραιότητες και τις διαθέσιμες ευκαιρίες σε τοπική κλίμακα και τα προγράμματα δημοσίων δαπανών:

                           1.

                           να βελτιώνουν τις πληροφορίες σχετικά με τις εθελοντικές δραστηριότητες εντός της επικράτειάς τους και να διαβιβάζουν τις πληροφορίες αυτές στην Ευρωπαϊκή Επιτροπή για περαιτέρω διάδοση·

                           2.

                           να καθιστούν προσιτές στους νέους, στους φορείς που δραστηριοποιούνται σε θέματα νεολαίας και στις οργανώσεις της νεολαίας τις πληροφορίες σχετικά με τις εθελοντικές δραστηριότητες στο εξωτερικό·

                           3.

                           να καθιστούν διαθέσιμες σε όλους τους ενδιαφερόμενους φορείς τις πληροφορίες σχετικά με τα δικαιώματα και τις ευκαιρίες που απορρέουν από τις ισχύουσες διατάξεις σε ευρωπαϊκό και σε εθνικό επίπεδο σχετικά με τις διασυνοριακές εθελοντικές δραστηριότητες·

                           4.

                           να προωθούν την ανταλλαγή πληροφοριών με άλλα κράτη μέλη σχετικά με τις ευκαιρίες για εθελοντικές δραστηριότητες και να καταβάλλουν προσπάθειες για τη μεγαλύτερη δυνατή απλούστευση των διαδικασιών που πρέπει να ακολουθούνται ώστε να διευκολύνουν τους νέους εθελοντές από ένα κράτος μέλος να συμμετέχουν σε εθελοντικές δραστηριότητες σε άλλα κράτη μέλη·

                           5.

                           να εγκρίνουν κατά περίπτωση μια ευέλικτη προσέγγιση στην ανάπτυξη ευκαιριών για διασυνοριακές εθελοντικές δραστηριότητες στην Ευρώπη, ιδίως με τα ακόλουθα μέσα:

                                       —

                                       ενίσχυση της ανάπτυξης των δυνατοτήτων υποδοχής διασυνοριακών εθελοντών,

                                       —

                                       υποστήριξη για τη δημιουργία σημείων επαφής για τους νεαρούς ευρωπαίους εθελοντές, τα οποία θα συνδέονται, εφόσον είναι εφικτό, με τις Εθνικές Υπηρεσίες Νεολαίας του προγράμματος «Νεολαία σε Δράση»,

                                       —

                                       προώθηση της χρήσης των υφιστάμενων ευρωπαϊκών μηχανισμών που μπορούν να συμβάλουν στην κινητικότητα των νέων, όπως για παράδειγμα η κάρτα κινητικότητας,

                                       —

                                       προώθηση της διασυνοριακής κινητικότητας όσων δραστηριοποιούνται σε θέματα νέων και οργανώσεων νεολαίας,

                                       —

                                       υποστήριξη για την ανάπτυξη της ενημέρωσης και κατάρτισης διασυνοριακών εθελοντικών δραστηριοτήτων νέων, για όσους δραστηριοποιούνται σε θέματα νεολαίας στα πλαίσια των οργανώσεων νεολαίας, των αρχών τοπικής αυτοδιοίκησης και των κέντρων των πολιτών·

                           6.

                           να ενισχύουν τη συνειδητοποίηση από τους νέους της σπουδαιότητας των διαπολιτισμικών ικανοτήτων και της εκμάθησης γλωσσών, ώστε να μειωθούν οι φραγμοί που παρεμποδίζουν τη διασυνοριακή κινητικότητα·

                           7.

                           να ενθαρρύνουν τους οργανωτές εθελοντικών δραστηριοτήτων να αναπτύσσουν εργαλεία αυτοαξιολόγησης, λαμβάνοντας υπόψη την εμπειρία από την Ευρωπαϊκή Εθελοντική Υπηρεσία των Νέων, με στόχο τη διασφάλιση της ποιότητας των διασυνοριακών εθελοντικών δραστηριοτήτων στις οποίες συμμετέχουν·

                           8.

                           να ενθαρρύνουν τη συνεργασία των οργανωτών στα κράτη αποστολής και υποδοχής για την παροχή διασφαλίσεων σχετικά με την προστασία των νεαρών εθελοντών και των αποδεκτών των υπηρεσιών. Στις ανωτέρω δραστηριότητες θα πρέπει να περιλαμβάνεται επαρκής πληροφόρηση σχετικά με την εθελοντική δραστηριότητα, τους οργανωτές της και τους ίδιους τους εθελοντές, ώστε να μπορούν τα μέρη να αποφασίζουν με γνώση των πραγμάτων σχετικά με την καταλληλότητα κάθε δραστηριότητας και τη σύμπλευσή της με τυχόν νομικές απαιτήσεις·

                           9.

                           να εξετάζουν και άλλες σχετικές διατάξεις περί κοινωνικής προστασίας απευθυνόμενα στα κατάλληλα όργανα της Ευρωπαϊκής Ένωσης, ώστε να αξιοποιούν πλήρως τις δυνατότητες που παρέχει η ευρωπαϊκή και η εθνική νομοθεσία·

                           10.

                           να προωθούν τη δέουσα αναγνώριση των γνώσεων που αποκτώνται μέσω των εθελοντικών δραστηριοτήτων σύμφωνα με τις διατάξεις του κοινοτικού δικαίου και εντός των αντίστοιχων εθνικών συστημάτων αναγνώρισης των προσόντων όπου υπάρχουν·

                           11.

                           να προωθούν σε επίπεδο ΕΕ τη χρήση μέσων τα οποία μπορούν να διευκολύνουν τις διασυνοριακές εθελοντικές δραστηριότητες μέσω της διασφάλισης της διαφάνειας των προσόντων, όπως το Europass, το Youthpass και το Ευρωπαϊκό Πλαίσιο Επαγγελματικών Προσόντων·

                           12.

                           να επικεντρώνουν την προσοχή στους νέους με λιγότερες ευκαιρίες ώστε να ενισχύσουν την πρόσβασή τους σε εθελοντικές δραστηριότητες και, ιδιαίτερα, σε διασυνοριακές εθελοντικές δραστηριότητες.

         ΥΠΟΣΤΗΡΙΖΕΙ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ:

               1.

               να υποστηρίζει τα κράτη μέλη στην εκτέλεση των ανωτέρω καθηκόντων χρησιμοποιώντας το πλαίσιο συνεργασίας της Ευρωπαϊκής Ένωσης στον τομέα της νεολαίας και, ειδικότερα, την ανοιχτή μέθοδο συντονισμού και το πρόγραμμα «Νεολαία σε δράση»·

               2.

               να ενθαρρύνει και να οργανώνει, σε συνεργασία με τα κράτη μέλη, την ανταλλαγή πληροφοριών και εμπειριών σχετικά με τη συνεργασία μεταξύ των οργανωτών εθελοντικών δραστηριοτήτων σε διαφορετικές χώρες, είτε εκπροσωπούν την κοινωνία των πολιτών είτε τις δημόσιες αρχές·

               3.

               να αναπτύξει μια δικτυακή πύλη των νέων ευρωπαίων εθελοντών (European Youth Volunteer Portal) σχετικά με τις εθελοντικές δραστηριότητες, η οποία θα βασίζεται σε εθνικές δικτυακές πύλες, βάσεις δεδομένων ή ειδικούς ιστοχώρους για τον εθελοντισμό των νέων, εφόσον υπάρχουν·

               4.

               να υποβάλει έκθεση προς το Συμβούλιο τέσσερα χρόνια μετά την έκδοση της παρούσας σύστασης προκειμένου να διαπιστωθεί η αποτελεσματική λειτουργία των προτεινόμενων μέτρων και να αξιολογηθεί η ανάγκη για περαιτέρω δράσεις.

         Βρυξέλλες, 20 Νοεμβρίου 2008.

      (1)  ΕΕ L 149 της 5.7.1971, σ. 2.

      (2)  ΕΕ L 215 της 9.8.2001, σ. 30.

      (3)  ΕΕ L 394 της 30.12.2006, σ. 5.

      (4)  ΕΕ L 375 της 23.12.2004, σ. 12.

      (5)  ΕΕ C 241 της 20.9.2008, σ. 1.


Σημαντική ανακοίνωση νομικού περιεχομένου

|

52006SC0885

Συσταση της Επιτροπης προς το Συμβουλιο για την τροποποίηση των οδηγιών διαπραγματεύσεων της Συμφωνίας Σταθεροποίησης και Σύνδεσης με τη Σερβία και Μαυροβούνιο με σκοπό να συνεχιστούν οι διαπραγματεύσεις με τη Δημοκρατία της Σερβίας  /* SEC/2006/0885 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 6.7.2006SEC(2006) 885 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟγια την τροποποίηση των οδηγιών διαπραγματεύσεων της Συμφωνίας Σταθεροποίησης και Σύνδεσης με τη Σερβία και Μαυροβούνιο με σκοπό να συνεχιστούν οι διαπραγματεύσεις με τη Δημοκρατία της Σερβίας1. ΑΙΤΙΟΛΟΓΙΚΗ ΕΚΘΕΣΗΜε τη Διαδικασία Σταθεροποίησης και Σύνδεσης (ΔΣΣ)[1], η ΕΕ θέσπισε το 1999 ένα πλαίσιο για την εγκαθίδρυση στενότερων σχέσεων με τις χώρες των Δυτικών Βαλκανίων, ιδίως βάσει νέας κατηγορίας συμφωνιών, των Συμφωνιών Σταθεροποίησης και Σύνδεσης (ΣΣΣ).Για να επιλυθούν τα προβλήματα που προέρχονται από την πολύπλοκη θεσμική δομή της Σερβίας και Μαυροβουνίου και να δοθεί νέα ώθηση στην πρόοδο της Σερβίας και Μαυροβουνίου προς την κατεύθυνση της ΕΕ, η Επιτροπή πρότεινε μια «διττή» προσέγγιση για τη διαπραγμάτευση ΣΣΣ με την Ένωση Κρατών και τις δύο Δημοκρατίες που τη συναποτελούν, σε συνάρτηση με την κατανομή των αρμοδιοτήτων.Η προσέγγιση αυτή εγκρίθηκε, εν συνεχεία, από το Συμβούλιο και τους πολιτικούς ηγέτες της Σερβίας και Μαυροβουνίου, τον Οκτώβριο 2004, γεγονός που επέτρεψε στην Επιτροπή με τη σειρά της να υποβάλει, τον Απρίλιο 2005, έκθεση σκοπιμότητας σχετικά με τη σύναψη ΣΣΣ με τη Σερβία και Μαυροβούνιο[2]. Σύμφωνα με τα συμπεράσματα της έκθεσης αυτής, η Σερβία και Μαυροβούνιο είχε προετοιμαστεί επαρκώς για τη διαπραγμάτευση συμφωνίας ΣΣΣ· ωστόσο, για να μπορέσει να περάσει στα επόμενα στάδια της διαδικασίας, τόσο πριν όσο και κατά τις διαπραγματεύσεις, η Σερβία και Μαυροβούνιο έπρεπε να εξακολουθήσει να συνεργάζεται με το Διεθνές Ποινικό Δικαστήριο για την πρώην Γιουγκοσλαβία και να διασφαλίσει πλήρη συνεργασία χωρίς καθυστέρηση. Επιπλέον, η Επιτροπή θεώρησε ότι η Ένωση Κρατών και οι δύο Δημοκρατίες έπρεπε να εξακολουθήσουν να εφαρμόζουν τις προτεραιότητες της επανεξετασθείσας ευρωπαϊκής εταιρικής σχέσης μέσω των αντίστοιχων σχεδίων δράσης και ότι έπρεπε να συγκεντρωθούν σε ορισμένα θέματα ιδιαίτερης σημασίας για τη σύναψη ΣΣΣ, τα οποία απαριθμούνται στην έκθεση. Το Συμβούλιο ενέκρινε την έκθεση αυτή στις 25 Απριλίου 2005. Στην έκθεση προόδου του 2005, η Επιτροπή επεσήμανε επίσης νέες βελτιώσεις σχετικά με τους σημαντικούς τομείς της ΣΣΣ.Κατόπιν συστάσεως της Επιτροπής, το Συμβούλιο αποφάσισε, στις 3 Οκτωβρίου 2005, να εξουσιοδοτήσει την Επιτροπή να διαπραγματευθεί Συμφωνία Σταθεροποίησης και Σύνδεσης με τη Σερβία και Μαυροβούνιο, σύμφωνα με τις οδηγίες διαπραγματεύσεων που εξέδωσε ταυτόχρονα[3]. Οι διαπραγματεύσεις για τη σύναψη Συμφωνίας Σταθεροποίησης και Σύνδεσης με τη Σερβία και Μαυροβούνιο άρχισαν στις 10 Οκτωβρίου 2005. Πέραν των δύο επίσημων κύκλων διαπραγματεύσεων που διεξήχθησαν στο Βελιγράδι (7 Νοεμβρίου 2005 και 5 Απριλίου 2006), έχουν διοργανωθεί μέχρι σήμερα και δύο σύνοδοι τεχνικών διαπραγματεύσεων (20-21 Δεκεμβρίου 2005 και 22-23 Φεβρουαρίου 2006). Χάρη στην ικανοποιητική πρόοδο που σημειώθηκε, μπόρεσε να επιτευχθεί προσωρινή συμφωνία για πολλές διατάξεις της μελλοντικής ΣΣΣ.Στις 3 Μαΐου 2006, ωστόσο, η Επιτροπή αποφάσισε να αναστείλει τον κύκλο των διαπραγματεύσεων της 11ης Μαΐου, επειδή θεώρησε ότι η Σερβία και Μαυροβούνιο δεν συνεργαζόταν πλήρως με το Διεθνές Ποινικό Δικαστήριο για την Πρώην Γιουγκοσλαβία. Η Επιτροπή εξακολουθεί, ωστόσο, να συνεργάζεται με τη Σερβία για όλες τις άλλες πτυχές της Διαδικασίας Σταθεροποίησης και Σύνδεσης.Από το δημοψήφισμα που διεξήχθη την 21η Μαΐου 2006 στο Μαυροβούνιο, προέκυψε πλειοψηφία 55,5% υπέρ της ανεξαρτησίας. Το Κοινοβούλιο του Μαυροβουνίου υιοθέτησε εν συνεχεία, στις 3 Ιουνίου 2006, Διακήρυξη Ανεξαρτησίας. Η Δημοκρατία του Μαυροβουνίου έχει αποχωρήσει πλέον από την Ένωση Κρατών της Σερβίας και Μαυροβουνίου.Σύμφωνα με το άρθρο 60 του Συνταγματικού Χάρτη, η Σερβία είναι το διάδοχο κράτος της Ένωσης Κρατών της Σερβίας και Μαυροβουνίου από την οποία κληρονομεί τη διεθνή προσωπικότητα. Στη συνεδρίαση του Συμβουλίου Γενικών Υποθέσεων και Εξωτερικών Σχέσεων της 12ης Ιουνίου 2006, το Συμβούλιο σημείωσε την απόφαση του Κοινοβουλίου της Σερβίας που ορίζει τη Δημοκρατία της Σερβίας ως το διάδοχο κράτος της Ένωσης Κρατών της Σερβίας και Μαυροβουνίου. Επιπλέον, η σερβική κυβέρνηση εξέδωσε διάταγμα με το οποίο αναλαμβάνει την ευθύνη των κυριότερων θεσμών της Ένωσης Κρατών και προβαίνει στην αντικατάσταση της Ένωσης Κρατών στους διεθνείς οργανισμούς.***Επομένως, το σημερινό πλαίσιο διαπραγματεύσεων για τη σύναψη Συμφωνίας Σταθεροποίησης και Σύνδεσης με την Ένωση Κρατών της Σερβίας και Μαυροβουνίου πρέπει να προσαρμοστεί στις εξελίξεις αυτές. Η Επιτροπή συνιστά να συνεχιστούν οι διαπραγματεύσεις με βάση τα αποτελέσματα που έχουν επιτευχθεί μέχρι στιγμής ούτως ώστε να συναφθούν δύο ξεχωριστές συμφωνίες, μία με το Μαυροβούνιο και μία με τη Σερβία.Η έκθεση σκοπιμότητας της Επιτροπής, του Απριλίου 2005, σχετικά με την ικανότητα της Σερβίας και Μαυροβουνίου να διαπραγματευθεί Συμφωνία Σταθεροποίησης και Σύνδεσης εξακολουθεί να ισχύει ως προς τα κυριότερα συμπεράσματά της, δεδομένου ότι η Σερβία και Μαυροβούνιο ήταν δεόντως προετοιμασμένη για τη διαπραγμάτευση ΣΣΣ. Μέχρι στιγμής, η Σερβία έχει επιδείξει αξιοσημείωτη ικανότητα διαπραγμάτευσης για τη σύναψη ΣΣΣ. Στην έκθεση προόδου που θα δημοσιεύσει το προσεχές φθινόπωρο, η Επιτροπή θα δώσει ιδιαίτερη έμφαση στην ικανότητα της Σερβίας να εφαρμόσει σωστά τη μελλοντική συμφωνία. Η Επιτροπή θα αξιολογήσει επίσης στην έκθεση αυτή την ικανότητα της Σερβίας να ολοκληρώσει τις διαπραγματεύσεις σύμφωνα με την έκθεση σκοπιμότητας και τα συμπεράσματα του Συμβουλίου της 3ης Οκτωβρίου 2005.[4]Δεδομένου ότι η Δημοκρατία της Σερβίας είναι το διάδοχο κράτος της Ένωσης Κρατών, πρέπει να τροποποιηθεί η απόφαση του Συμβουλίου της 3ης Οκτωβρίου 2005 ώστε να ληφθεί υπόψη η νέα αυτή νομική κατάσταση. Ωστόσο, αρκεί μία μόνο τεχνική προσαρμογή για την αντικατάσταση της αναφοράς στην Ένωση Κρατών με αναφορά στη Δημοκρατία της Σερβίας και τη διαγραφή κάθε αναφοράς στο Μαυροβούνιο. Με τον τρόπο αυτό, θα μπορέσει η Επιτροπή να συνεχίσει τις διαπραγματεύσεις, όσον αφορά την ουσία, για τις οδηγίες διαπραγματεύσεων που εκδόθηκαν στις 3 Οκτωβρίου 2005, από το σημείο που είχαν διακοπεί στις 3 Μαΐου 2006. Η Σερβία γνωστοποίησε από την πλευρά της ότι είναι έτοιμη να συνεχίσει τις διαπραγματεύσεις στη βάση αυτή.Η παρούσα σύσταση δεν έχει επιπτώσεις για την απόφαση που έλαβε η Επιτροπή στις 3 Μαΐου 2006 να παγώσει τις διαπραγματεύσεις για τη σύναψη ΣΣΣ, εφόσον η Σερβία δεν τηρεί την υποχρέωση πλήρους συνεργασίας με το Διεθνές Ποινικό Δικαστήριο για την Πρώην Γιουγκοσλαβία. Με την υιοθέτηση της παρούσας τροποποίησης, ωστόσο, η Επιτροπή θα είναι σε θέση να αρχίσει εκ νέου τις διαπραγματεύσεις αμέσως μόλις εκπληρωθούν οι υποχρεώσεις της Σερβίας έναντι του Διεθνούς Ποινικού Δικαστηρίου για την πρώην Γιουγκοσλαβία.Κατά την υποβολή της παρούσας σύστασης, η Επιτροπή θα ενημερώσει την ειδική επιτροπή που έχει αναλάβει να την επικουρεί (COWEB-«Περιοχή Δυτικών Βαλκανίων») για τα αποτελέσματα των διαπραγματεύσεων που έχουν επιτευχθεί μέχρι στιγμής και θα παρουσιάσει το σχέδιο κειμένου της ΣΣΣ.2. ΣΥΣΤΑΣΗΛαμβανομένων υπόψη των ανωτέρω, η Επιτροπή συνιστά στο Συμβούλιο:- να θεωρήσει ότι η εξουσιοδότηση διαπραγμάτευσης για τη σύναψη Συμφωνίας Σταθεροποίησης και Σύνδεσης με την Ένωση Κρατών της Σερβίας και Μαυροβουνίου, που εκδόθηκε στις 3 Οκτωβρίου 2005, εφαρμόζεται εφεξής για τη διαπραγμάτευση Συμφωνίας Σταθεροποίησης και Σύνδεσης με τη Δημοκρατία της Σερβίας- να αποφασίσει να τροποποιήσει τις οδηγίες διαπραγματεύσεων ΣΣΣ με τη Σερβία και Μαυροβούνιο που εκδόθηκαν στις 3 Οκτωβρίου 2005, ως εξής:- οι αναφορές στην «Ένωση Κρατών της Σερβίας και Μαυροβουνίου» ή στις «δύο δημοκρατίες» αντικαθίστανται με αναφορές στη Δημοκρατία της Σερβίας- οι διατάξεις οι σχετικές με τη Δημοκρατία του Μαυροβουνίου διαγράφονται- η τρίτη παράγραφος του σημείου 1, καθώς και η δέκατη τρίτη και η δέκατη τέταρτη περίπτωση του σημείου 3.1 διαγράφονται·- η τελευταία παράγραφος της πρώτης περίπτωσης του σημείου 3.6.2, η τελευταία πρόταση του σημείου 3.6.6 και η τελευταία πρόταση της δεύτερης περίπτωσης του σημείου 3.7.3. διαγράφονται,- να επιβεβαιώσει εκ νέου ότι η Επιτροπή επικουρείται στο έργο αυτό από ειδική επιτροπή αποτελούμενη από αντιπροσώπους των κρατών μελών. [1] Που αφορά την Αλβανία, τη Βοσνία-Ερζεγοβίνη, την Κροατία, την πρώην Γιουγκοσλαβική Δημοκρατία της Μακεδονίας, τη Σερβία και Μαυροβούνιο. Βλ. COM (99) 235 της 26ης Μαΐου 1999[2] COM(2005) 476 τελικό της 12ης Απριλίου 2005.[3] Έγγραφα του Συμβουλίου αριθ. 12882/05, 12708/05, 12589/05 και 12590/05[4] Έγγραφο του Συμβουλίου αριθ. 12591/05.


title: ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ για την τροποποίηση της απόφασης του Συμβουλίου της 26ης Ιουλίου 2010 για τη συμμετοχή της Ευρωπαϊκής Ένωσης στις διαπραγματεύσεις σχετικά με τις τροποποιήσεις του πρωτοκόλλου του 1998 για τα βαρέα μέταλλα στη σύμβαση του 1979 σχετικά με τη διαμεθοριακή ρύπανση της ατμόσφαιρας σε μεγάλη απόσταση

text:
   EL
EL    EL
 ---pagebreak---                    ΕΥΡΩΠΑΪΚΗ ΕΠΙΤΡΟΠΗ
                                                 Βρυξέλλες, 11.3.2011
                                                 SEC(2011) 304 τελικό
                 ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ
      για την τροποποίηση της απόφασης του Συµβουλίου της 26ης Ιουλίου 2010 για τη
         συµµετοχή της Ευρωπαϊκής Ένωσης στις διαπραγµατεύσεις σχετικά µε τις
   τροποποιήσεις του πρωτοκόλλου του 1998 για τα βαρέα µέταλλα στη σύµβαση του 1979
        σχετικά µε τη διαµεθοριακή ρύπανση της ατµόσφαιρας σε µεγάλη απόσταση
EL                                                                                EL
 ---pagebreak---                           A.     ΑΙΤΙΟΛΟΓΙΚΗ ΕΚΘΕΣΗ
   1. ΣΤΟΧΟΙ
      Στόχος της παρούσας σύστασης είναι η τροποποίηση της απόφασης του Συµβουλίου
      της 26ης Ιουλίου 2010 για τη συµµετοχή της Ευρωπαϊκής Ένωσης στις
      διαπραγµατεύσεις τροποποιήσεων στο πρωτόκολλο του 1998 για τα βαρέα µέταλλα
      και στη σύµβαση του 1979 σχετικά µε τη διαµεθοριακή ρύπανση της ατµόσφαιρας
      σε µεγάλη απόσταση (στο εξής: η απόφαση του Συµβουλίου) υπό το πρίσµα της
      απόφασης του εκτελεστικού φορέα της σύµβασης, του ∆εκεµβρίου 2010, για τη
      διεύρυνση του πεδίου των διαπραγµατεύσεων ώστε να περιληφθούν τα προϊόντα που
      περιέχουν υδράργυρο και να προσαρµοστούν ανάλογα οι προθεσµίες ολοκλήρωσης
      των διαπραγµατεύσεων.
   2. ΓΕΝΙΚΟ ΠΛΑΙΣΙΟ
      Η Ευρωπαϊκή Ένωση αποτελεί συµβαλλόµενο µέρος στη Σύµβαση της Οικονοµικής
      Επιτροπής για την Ευρώπη των ΗΕ σχετικά µε τη διαµεθοριακή ατµοσφαιρική
      ρύπανση σε µεγάλη απόσταση (στο εξής η σύµβαση) από τις 15 Ιουλίου 1982 και
      στο πρωτόκολλο για τα βαρέα µέταλλα (στο εξής: το πρωτόκολλο) από τις 3 Μαΐου
      2001. Το πρωτόκολλο θεσπίζει υποχρεώσεις για τα µέρη οι οποίες αποβλέπουν στον
      περιορισµό των ατµοσφαιρικών εκποµπών βαρέων µετάλλων, ιδίως δε του καδµίου,
      του µολύβδου και του υδραργύρου.
      Τον ∆εκέµβριο του 2009, το εκτελεστικό όργανο της σύµβασης αποφάσισε να
      αναθεωρήσει το πρωτόκολλο µε σκοπό τη διευκόλυνση προσχώρησης των µη -
      µερών σε τροποποιηµένο πρωτόκολλο και εξουσιοδότησε την οµάδα εργασίας για
      τις στρατηγικές και την αναθεώρηση (στο εξής: ΟΕΣΑ/WGSR) να αρχίσει σχετικές
      διαπραγµατεύσεις. Τη δεδοµένη στιγµή, οι διαπραγµατεύσεις για τα προϊόντα που
      περιέχουν υδράργυρο (παράρτηµα VI και VII) είχαν αποκλειστεί από την εντολή, εν
      αναµονή περαιτέρω πληροφοριών για την πρόοδο των διαπραγµατεύσεων – που
      είχαν εγκαινιαστεί πρόσφατα – υπό το πρόγραµµα των Ηνωµένων Εθνών για το
      Περιβάλλον (UNEP) σχετικά µε ένα παγκόσµιο, νοµικά δεσµευτικό έγγραφο για τον
      υδράργυρο. Η ΟΕΣΑ/WGSR έλαβε εντολή να επιδιώξει την ολοκλήρωση των
      διαπραγµατεύσεων µέχρι τα τέλη του 2011.
      Στις 26 Ιουλίου 2010, το Συµβούλιο εξουσιοδότησε την Επιτροπή να συµµετάσχει εξ
      ονόµατος της ΕΕ στις διαπραγµατεύσεις για την αναθεώρηση του πρωτοκόλλου. Η
      απόφαση του Συµβουλίου εκδόθηκε συνεκτιµώντας την εντολή που δόθηκε στην
      ΟΕΣΑ/WGSR το ∆εκέµβριο του 2009 και, ως εκ τούτου, δεν περιλαµβάνει άδεια
      διαπραγµάτευσης των υποχρεώσεων που αφορούν τα προϊόντα που περιέχουν
      υδράργυρο (περιγράφονται στο παράρτηµα VI και VII). Εν προκειµένω, η απόφαση
      του Συµβουλίου ορίζει, στο άρθρο 1 παράγραφος 4, ότι το Συµβούλιο δύναται, σε
      κάθε περίπτωση, να εξετάζει τη σκοπιµότητα της αναθεώρησης των
      διαπραγµατευτικών οδηγιών, σε περίπτωση που το εκτελεστικό όργανο αποφασίσει
      να διευρύνει την εντολή για την τροποποίηση του παραρτήµατος VI,
      συµπεριλαµβανοµένων των επακόλουθων αλλαγών σε άλλα τµήµατα του
      πρωτοκόλλου και των παραρτηµάτων του.
      Επιπλέον, η Επιτροπή εξουσιοδοτήθηκε να συµµετάσχει, εξ ονόµατος της ΕΕ, στις
      διαπραγµατεύσεις µέχρι τα τέλη του 2011, σύµφωνα µε το αρχικό σχέδιο των
      διαπραγµατεύσεων υπό τη σύµβαση.
EL                                        2                                           EL
 ---pagebreak---    3.      ΠΡΟΣΦΑΤΕΣ ΕΞΕΛΙΞΕΙΣ
           Στις 17 ∆εκεµβρίου 20101 το εκτελεστικό όργανο της σύµβασης αποφάσισε να
           διευρύνει το πεδίο των διαπραγµατεύσεων ούτως ώστε να περιληφθούν πτυχές των
           προϊόντων που περιέχουν υδράργυρο (δηλαδή τα παραρτήµατα VI και VII) και οι
           επακόλουθες αλλαγές σε άλλα τµήµατα του πρωτοκόλλου. Εξουσιοδότησε επιπλέον
           την ΟΕΣΑ/WGSR να συνεχίσει τις διαπραγµατεύσεις µε σκοπό την ολοκλήρωση
           των συζητήσεων και την υποβολή τροπολογιών στο πρωτόκολλο εντός του 2012 το
           αργότερο. Ο κύριος λόγος διεύρυνσης του πεδίου ήταν οι θετικές ενδείξεις από
           ορισµένα µη – µέρη, ιδιαίτερα δε από τη Λευκορωσία και τη Ρωσική Οµοσπονδία,
           σύµφωνα µε τις οποίες οι τροποποιήσεις των παραρτηµάτων VI και VII θα ήταν
           σηµαντικές για αυτές τις χώρες προκειµένου να προσχωρήσουν σε ένα
           τροποποιηµένο πρωτόκολλο. Συνεκτιµώντας το άρθρο 1 παράγραφο 4 της απόφασης
           του Συµβουλίου και σύµφωνα µε το άρθρο 218 παράγραφος 3 της συνθήκης για τη
           λειτουργία της Ευρωπαϊκής Ένωσης, είναι αναγκαίο να υποβάλλει η Επιτροπή
           συστάσεις στο Συµβούλιο µε τις οποίες θα εξουσιοδοτείται η Επιτροπή να
           συµµετέχει στις διαπραγµατεύσεις εξ ονόµατος της ΕΕ καθώς και στα
           προαναφερθέντα πρόσθετα στοιχεία. Ταυτόχρονα, η σύσταση προτείνει την
           προσαρµογή του διαγράµµατος της εξουσιοδότησης προκειµένου να δυνηθεί η
           Επιτροπή να συµµετάσχει στις διαπραγµατεύσεις µέχρι τα τέλη του 2012.
   4.      ΥΦΙΣΤΑΜΕΝΕΣ ∆ΙΑΤΑΞΕΙΣ ΤΗΣ ΈΝΩΣΗΣ
           Το περιεχόµενο των παραρτηµάτων VI (µέτρα για τα προϊόντα) και VII (διαχείριση
           των προϊόντων) καλύπτεται από τη νοµοθεσία της ΕΕ. Εδώ υπάγεται η οδηγία
           98/70/EΚ του Ευρωπαϊκού Κοινοβουλίου και του Συµβουλίου, της 13ης Οκτωβρίου
           1998, σχετικά µε την ποιότητα των καυσίµων βενζίνης και ντίζελ2 και η οδηγία
           2006/66/EΚ σχετικά µε τις ηλεκτρικές στήλες και τους συσσωρευτές και τα
           απόβλητα ηλεκτρικών στηλών και συσσωρευτών3 (όπως τροποποιήθηκε από την
           οδηγία 2008/103/ΕΚ4).
           Τα µέτρα διαχείρισης των προϊόντων που είναι σήµερα εγγεγραµµένα στο
           παράρτηµα VII καλύπτονται, µεταξύ άλλων, από τον κανονισµό 1103/20105 σχετικά
           µε τη σήµανση των ηλεκτρικών στηλών και συσσωρευτών αυτοκινήτων, την οδηγία
           2002/95/ΕΚ σχετικά µε τον περιορισµό της χρήσης ορισµένων επικίνδυνων ουσιών
           σε είδη ηλεκτρικού και ηλεκτρονικού εξοπλισµού6, την οδηγία 2002/96/ΕΚ σχετικά
           µε τα απόβλητα ειδών ηλεκτρικού και ηλεκτρονικού εξοπλισµού (ΑΗΗΕ)7 και την
           οδηγία 2007/51/ΕΚ σχετικά µε περιορισµούς διάθεσης στην αγορά ορισµένων
           οργάνων µέτρησης που περιέχουν υδράργυρο8.
                                           B.      ΣΥΣΤΑΣΗ
   Συνεκτιµώντας τα ανωτέρω, η Επιτροπή συνιστά την τροποποίηση της απόφασης του
   Συµβουλίου ως εξής:
   1
          Έκθεση για την εικοστή όγδοη του εκτελεστικού οργάνου της σύµβασης (τµήµα VI B).
   2
          ΕΕ L 350 της 28.12.1998 σ. 58.
   3
          ΕΕ L 266 της 26/9/2006, σ. 1
   4
          ΕΕ L 327 της 5/12/2008, σ. 7
   5
          ΕΕ L 313 της 30.11.2010, σ. 3.
   6
          ΕΕ L 37 της 13/2/2003, σ. 19
   7
          ΕΕ L 37 της 13/2/2003, σ. 24
   8
          ΕΕ L 257 της 3.10.2007, σ.13
EL                                                   3                                     EL
 ---pagebreak---    (α) Στο άρθρο 1, παράγραφος 1, οι λέξεις «2010 και 2011» αντικαθίστανται από τις
       λέξεις «2011 και 2012»·
   (β) Το άρθρο 1 παράγραφος 4 αντικαθίσταται από το ακόλουθο κείµενο:
       «4. Το Συµβούλιο δύναται να αναθεωρήσει ανά πάσα στιγµή το περιεχόµενο των
       διαπραγµατευτικών οδηγιών. Ειδικότερα, το Συµβούλιο δύναται να εξετάσει το
       ενδεχόµενο αναθεώρησής τους σε περίπτωση σηµαντικών εξελίξεων κατά τη
       διάρκεια του 2011 και του 2012. Προς το σκοπό αυτό, η Επιτροπή υποβάλλει στο
       Συµβούλιο τακτικές εκθέσεις για το αποτέλεσµα των διαπραγµατεύσεων.»
   (γ) Το σηµείο 1 των διαπραγµατευτικών οδηγιών που καθορίζονται στο παράρτηµα της
       απόφασης του Συµβουλίου αντικαθίσταται από το ακόλουθο κείµενο:
       «1. Στη διαπραγµατευτική διαδικασία υπό την αιγίδα της Επιτροπής των Ηνωµένων
       Εθνών για την Ευρώπη (UNECE), η Επιτροπή θα καταβάλει κάθε προσπάθεια για να
       διασφαλίσει την επίτευξη των στόχων που εµπίπτουν στην εντολή του εκτελεστικού
       φορέα της σύµβασης σχετικά µε τη διαµεθοριακή ρύπανση της ατµόσφαιρας σε
       µεγάλη απόσταση προς την οµάδα εργασίας για τις στρατηγικές και την αναθεώρηση
       (ΟΕΣΑ/WGSR) στις 17 ∆εκεµβρίου 2010, δηλαδή:
       «(α) Να συνεχιστούν οι διαπραγµατεύσεις µε σκοπό την ολοκλήρωση των
       συζητήσεων και την υποβολή προτάσεων τροποποιήσεων του πρωτοκόλλου για τα
       βαρέα µέταλλα στην δέκατη τρίτη σύνοδο του εκτελεστικού φορέα, το αργότερο το
       2012. Ζήτησε από την οµάδα εργασίας να εξετάσει ενδεχόµενες αναθεωρήσεις του
       πρωτοκόλλου για τα βαρέα µέταλλα εντός του φθινοπώρου, στα πλαίσια του
       ακόλουθου πεδίου:
             (i)    Κάθε αναθεώρηση πρέπει να έχει ως στόχο προτεραιότητας την παροχή
             της δυνατότητας αύξησης του αριθµού των επικυρώσεων του πρωτοκόλλου,
             συνεκτιµώντας τις ενδεχόµενες επιλογές τις προτεινόµενες από την οµάδα
             έργου για τα βαρέα µέταλλα.
             (ii)   Το κείµενο του πρωτοκόλλου και των παραρτηµάτων I έως VII πρέπει
             να είναι δυνατό να αναθεωρείται συνεκτιµώντας τις δυνατές επιλογές οι οποίες
             προτείνονται από την οµάδα έργου για τα βαρέα µέταλλα, καθώς και τις
             σχετικές υιοθετούµενες τροποποιήσεις του πρωτοκόλλου σχετικά µε τους
             έµµονους οργανικούς ρύπους (ΕΟΡ/ΡΟΡ) που εγκρίθηκαν καθώς και των
             τροποποιήσεων του πρωτοκόλλου του Gothenburg που προτάθηκαν, υπό τον
             όρο ότι οι εν λόγω αναθεωρήσεις δεν αντίκεινται στην αύξηση του αριθµού
             των κυρώσεων·
             (iii) ∆υνατότητες µεγαλύτερης προσαρµοστικότητας του πρωτοκόλλου στις
             µελλοντικές εξελίξεις µέσω της κατάρτισης εγγράφου κατευθυντηρίων
             γραµµών για τις βέλτιστες διαθέσιµες τεχνικές που προκύπτουν από το
             παράρτηµα III και έχουν επικαιροποιηθεί καταλλήλως».
       (β) Να επικεντρωθούν οι διαπραγµατεύσεις, όπως ζητήθηκε το 2011, στις
       προτεινόµενες τροποποιήσεις που αποβλέπουν στην αύξηση του αριθµού των
       κυρώσεων και οι οποίες αφορούν τα ζητήµατα που εγέρθηκαν επίσης κατά την
       αναθεώρηση του πρωτοκόλλου του Gothenburg.
       (γ) Να ληφθούν υπόψη οι υπό την αιγίδα του προγράµµατος των Ηνωµένων
       Εθνών για το περιβάλλον εργασίες της διακυβερνητικής διαπραγµατευτικής
       επιτροπής κατά την εξέταση των προτάσεων τροποποιήσεων των παραρτηµάτων VI
       και VII σχετικά µε τα προϊόντα που περιέχουν υδράργυρο (βάσει της πρότασης της
EL                                         4                                              EL
 ---pagebreak---    Ευρωπαϊκής Ένωσης και των εργασιών της οµάδας έργου για τα βαρέα µέταλλα)
   δεδοµένου ότι η εν λόγω διακυβερνητική διαπραγµατευτική επιτροπή εργάζεται για
   την κατάρτιση ενός παγκοσµίως νοµικά δεσµευτικού εγγράφου για την
   αντιµετώπιση του ζητήµατος του υδραργύρου, συµπεριλαµβανοµένων των
   προϊόντων που περιέχουν υδράργυρο.»
EL                                   5                                            EL


title: Σύσταση του Συμβουλίου, της 9ης Ιουλίου 2013 , σχετικά με το εθνικό πρόγραμμα μεταρρυθμίσεων του 2013 της Ρουμανίας και τη διατύπωση γνώμης του Συμβουλίου σχετικά με το πρόγραμμα σύγκλισης της Ρουμανίας, 2012-2016

text:
               30.7.2013

               EL

               Επίσημη Εφημερίδα της Ευρωπαϊκής Ένωσης

               C 217/67

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 9ης Ιουλίου 2013
   σχετικά με το εθνικό πρόγραμμα μεταρρυθμίσεων του 2013 της Ρουμανίας και τη διατύπωση γνώμης του Συμβουλίου σχετικά με το πρόγραμμα σύγκλισης της Ρουμανίας, 2012-2016
   2013/C 217/17
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της οικονομικής και δημοσιονομικής επιτροπής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση νέας στρατηγικής για την απασχόληση και την ανάπτυξη, Ευρώπη 2020, βασιζόμενη στον μεγαλύτερο συντονισμό των οικονομικών πολιτικών, η οποία εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές τους πολιτικές και στις πολιτικές τους για την απασχόληση.

               (3)

               Στις 29 Ιουνίου 2012, οι αρχηγοί κρατών ή κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ευρωζώνης, με την κινητοποίηση όλων των δυνατών μηχανισμών, μέσων και πολιτικών. Έλαβαν αποφάσεις σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των συστάσεων ανά χώρα.

               (4)

               Στις 10 Ιουλίου 2012, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Ρουμανίας για το 2012 και εξέδωσε τη γνώμη του σχετικά με το επικαιροποιημένο πρόγραμμα σύγκλισης της Ρουμανίας για την περίοδο 2012-2015.

               (5)

               Στις 28 Νοεμβρίου 2012, η Επιτροπή εξέδωσε την Ετήσια Επισκόπηση της Ανάπτυξης, δίνοντας το εναρκτήριο λάκτισμα για το Ευρωπαϊκό Εξάμηνο του 2013 για τον συντονισμό των οικονομικών πολιτικών. Επίσης στις 28 Νοεμβρίου 2012, η Επιτροπή, επί τη βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση για τον Μηχανισμό Επαγρύπνησης, στην οποία δεν προσδιορίστηκε η Ρουμανία ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97, και, στις 7 Φεβρουαρίου 2013, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2013 και ψήφισμα σχετικά με τη συμβολή στην ετήσια επισκόπηση της ανάπτυξης 2013.

               (7)

               Στις 14 Μαρτίου 2012, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (8)

               Στις 30 Απριλίου 2013, η Ρουμανία υπέβαλε το εθνικό της πρόγραμμα μεταρρυθμίσεων του 2013 και το οικείο πρόγραμμα σύγκλισης για την περίοδο 2012-2016. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (9)

               Βάσει της αξιολόγησης του προγράμματος σύγκλισης, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο, στο οποίο στηρίζονται οι δημοσιονομικές προβολές στο πρόγραμμα, είναι ρεαλιστικό και σύμφωνο με την αξιολόγηση που παρουσιάζεται στις εαρινές προβλέψεις των υπηρεσιών της Επιτροπής του 2013. Χάρις σε σημαντικές προσπάθειες εξυγίανσης και σύμφωνα με τη σύσταση του Συμβουλίου, η Ρουμανία μείωσε το έλλειμμα της γενικής κυβέρνησης σε επίπεδο κάτω του 3 % το 2012. Το πρόγραμμα σύγκλισης αποσκοπεί στην επίτευξη μεσοπρόθεσμου δημοσιονομικού στόχου (ΜΔΣ) ίσου προς – 1 % του ΑΕΠ (προηγουμένως – 0,7 % του ΑΕΠ), στόχου ο οποίος είναι σύμφωνος με τις απαιτήσεις του συμφώνου σταθερότητας και ανάπτυξης. Το πρόγραμμα περιγράφει δημοσιονομική στρατηγική με στόχο την επίτευξη του ΜΔΣ μέχρι το 2014, πράγμα το οποίο, όταν έγινε εκ νέου υπολογισμός από την Επιτροπή με βάση την από κοινού συμφωνηθείσα μεθοδολογία, αντιστοιχεί με την επίτευξη του ΜΔΣ μέχρι το 2015. Η πρόοδος σε διαρθρωτικούς όρους προς την επίτευξη του ΜΔΣ είναι υψηλότερη του 0,5 % του ΑΕΠ το 2013 και βρίσκεται περίπου στο 0,4 % το 2014. Η τιμή αναφοράς του συμφώνου σταθερότητας και ανάπτυξης που τέθηκε για τις δαπάνες κατά την προγραμματική περίοδο έχει επιτευχθεί. Η προσαρμογή είναι εμπροσθοβαρής το 2013, με μέτρα ενίσχυσης των εσόδων, μεταξύ άλλων με τον περιορισμό των στοιχείων που εκπίπτουν από τον φόρο, τη βελτίωση της φορολογίας στον γεωργικό τομέα, την εισαγωγή έκτακτου τέλους μετά την απελευθέρωση των τιμών φυσικού αερίου, και την εισαγωγή ειδικού φόρου για τη μεταφορά ηλεκτρικής ενέργειας και φυσικού αερίου. Οι βασικοί κίνδυνοι για το πρόγραμμα σύγκλισης αφορούν ενδεχόμενες περαιτέρω δημοσιονομικές διορθώσεις που συνδέονται με την απορρόφηση των κονδυλίων της ΕΕ ή τη χρηματοδότηση έργων προτεραιότητας από τον εθνικό προϋπολογισμό, την εκ νέου συσσώρευση καθυστερούμενων οφειλών, ιδίως σε επίπεδο τοπικής κυβέρνησης, και την περιορισμένη πρόοδο όσον αφορά την αναδιάρθρωση των κρατικών επιχειρήσεων. Το δημόσιο χρέος της Ρουμανίας παραμένει σχετικά χαμηλό, στο 37,8 % του ΑΕΠ το 2012. Αναμένεται να αυξηθεί στο 38,6 % το 2014, αλλά θα παραμείνει σε επίπεδο σαφώς χαμηλότερο από το όριο του 60 % του ΑΕΠ κατά την προγραμματική περίοδο.

               (10)

               Κατόπιν αιτήματος της Ρουμανίας, στις 17 Φεβρουαρίου 2011, η Επιτροπή και το ΔΝΤ διαπραγματεύθηκαν ένα προληπτικό πρόγραμμα οικονομικής προσαρμογής με τις ρουμανικές αρχές. Στο πλαίσιο της προληπτικής συνδρομής από την Ένωση, η Ρουμανία ανέλαβε τη δέσμευση να εφαρμόσει ένα εκτενές πρόγραμμα οικονομικής πολιτικής, με ιδιαίτερη εστίαση στα μέτρα διαρθρωτικών μεταρρυθμίσεων για τη βελτίωση της λειτουργίας των αγορών εργασίας και προϊόντων και για την αύξηση της ανθεκτικότητας και του αναπτυξιακού δυναμικού της ρουμανικής οικονομίας. Παράλληλα, με το εν λόγω πρόγραμμα έχει διασφαλιστεί η συνέχιση της δημοσιονομικής εξυγίανσης, η βελτίωση της διαχείρισης και του ελέγχου των δημοσίων οικονομικών, και η πραγματοποίηση μεταρρυθμίσεων στην εξωτερική πολιτική της, στη νομισματική πολιτική της, στην οικεία πολιτική χρηματοπιστωτικής σταθερότητας και στην πολιτική της για τις χρηματοπιστωτικές αγορές. Τον Μάρτιο του 2013, η Ρουμανία ζήτησε επίσημα παράταση τριών μηνών του προγράμματος του ΔΝΤ. Μολονότι η δυνατότητα άντλησης χρηματοδότησης στο πλαίσιο του προγράμματος της ΕΕ έληξε στα τέλη Μαρτίου του 2013, η τελική εξέταση του προγράμματος θα πραγματοποιηθεί έως το τέλος Ιουνίου του 2013.

               (11)

               Η δημοσιονομική θέση της Ρουμανίας έχει βελτιωθεί και το δημοσιονομικό έλλειμμα μειώθηκε σε επίπεδο κάτω του 3 % το 2012, αναμένεται δε περαιτέρω δημοσιονομική εξυγίανση για το 2013. Η περιορισμένη φορολογική συμμόρφωση αποτελεί σοβαρή πρόκληση για το φορολογικό σύστημα της Ρουμανίας, ιδίως στους τομείς του ΦΠΑ και της φορολόγησης της εργασίας. Οι περιβαλλοντικοί φόροι βρίσκονται κάτω από τον μέσο όρο της ΕΕ. Αν και η Ρουμανία δεν αντιμετωπίζει κίνδυνο δημοσιονομικών ακραίων καταστάσεων βραχυπρόθεσμα ή μεσοπρόθεσμα, βρίσκεται σε μέτριο κίνδυνο μακροπρόθεσμα, λόγω των δαπανών που σχετίζονται με τη δημογραφική γήρανση. Υπάρχουν ανησυχίες όσον αφορά τη βιωσιμότητα και την επάρκεια του συνταξιοδοτικού συστήματος, οι οποίες πηγάζουν από τη χαμηλή αναλογία των εργαζομένων που καταβάλλουν εισφορές κοινωνικής ασφάλισης έναντι των ατόμων που εισπράττουν συντάξεις. Η Ρουμανία είναι σήμερα ένα από τα δύο κράτη μέλη που δεν έχουν ακόμη αποφασίσει την εξίσωση των ορίων ηλικίας συνταξιοδότησης ανδρών και γυναικών, το δε ποσοστό απασχόλησης των ηλικιωμένων εργαζομένων (41,4 % το 2012) είναι σημαντικά χαμηλότερο από τον μέσο όρο της ΕΕ. Η ρουμανική κυβέρνηση έχει αποφασίσει να συνεχίσει τη μεταρρύθμιση του συνταξιοδοτικού συστήματος, να εντάξει τους κοινωνικούς φορείς στον σχεδιασμό της μεταρρύθμισης και να ενισχύσει την οικείωσή της. Η ρουμανική κυβέρνηση έχει αποφασίσει να συνεχίσει τη μεταρρύθμιση του συνταξιοδοτικού συστήματος και να εμπλέξει τους κοινωνικούς εταίρους στον σχεδιασμό της μεταρρύθμισης και να ενισχύσει τη συμμετοχή της σε αυτήν.

               (12)

               Ο τομέας της υγείας στη Ρουμανία χαρακτηρίζεται από μεγάλες ανισότητες από την άποψη της πρόσβασης στις υπηρεσίες και της ποιότητάς τους. Αυτό οφείλεται, μεταξύ άλλων, στην αναποτελεσματική χρήση πόρων και στην κακή διαχείριση. Έχουν αρχίσει μεταρρυθμίσεις για τη βελτίωση της αποτελεσματικότητας του τομέα της ιατροφαρμακευτικής περίθαλψης, αλλά χρειάζονται συνεχείς προσπάθειες. Η σχέση κόστους-αποτελεσματικότητας του συστήματος θα μπορούσε να αυξηθεί, με τη μείωση της υπερβολικής χρήσης νοσοκομειακής φροντίδας εσωτερικών ασθενών και με την ενίσχυση της πρωτοβάθμιας φροντίδας και των συστημάτων παραπομπής ασθενών.

               (13)

               Η Ρουμανία συνέχισε να έχει χαμηλό ποσοστό απασχόλησης της τάξης του 63,8 % το 2012, παρά την ελαφρά βελτίωση από το 62,8 % που καταγράφηκε το προηγούμενο έτος. Η επίτευξη του στόχου του 70 % έως το 2020, που περιλαμβάνεται στη στρατηγική «Ευρώπη 2020» όσον αφορά τη Ρουμανία, εξακολουθεί να αποτελεί πρόκληση. Η παραγωγικότητα της εργασίας στη Ρουμανία εξακολουθεί να είναι από τις χαμηλότερες στην Ένωση. Η ποιότητα των δημόσιων υπηρεσιών ενεργοποίησης της απασχόλησης, αναζήτησης εργασίας και αναπροσανατολισμού είναι ακόμη σχετικά χαμηλή. Η περιορισμένη διοικητική ικανότητα δεν επιτρέπει την αποτελεσματική εφαρμογή ενεργών πολιτικών για την αγορά εργασίας, με την παροχή ποιοτικών εξατομικευμένων υπηρεσιών, ούτε την καλύτερη ολοκλήρωση των ενεργών και των παθητικών πολιτικών για την αγορά εργασίας. Η συμμετοχή των ενηλίκων στη δια βίου μάθηση παραμένει στάσιμη σε πολύ χαμηλά επίπεδα, η οποία, όντας στο επίπεδο του 1,6 % το 2011, είναι σημαντικά χαμηλότερη από τον μέσο όρο της ΕΕ της τάξης του 8,9 %. Η απασχόληση των νέων και τα ποσοστά οικονομικής δραστηριότητας ήταν μεταξύ των χαμηλότερων στην Ένωση το 2012, στο 23,9 % και 30,9 % αντιστοίχως, ενώ το ποσοστό ανεργίας των νέων ήταν υψηλό και ανερχόταν στο 22,7 % το 2012. Στη Ρουμανία το μερίδιο των νέων που ούτε εργάζονται ούτε βρίσκονται στο σύστημα εκπαίδευσης και κατάρτισης, το οποίο βρισκόταν στο επίπεδο του 16,8 % το 2012, είναι υψηλό και αυξανόμενο.

               (14)

               Η μείωση της φτώχειας εξακολουθεί να αποτελεί σημαντική πρόκληση. Το 2011, ένα ποσοστό 40,3 % του πληθυσμού βρισκόταν σε κίνδυνο φτώχειας και κοινωνικού αποκλεισμού, ποσοστό περίπου δύο τρίτα πάνω από τον μέσο όρο της ΕΕ, που είναι 24,2 %. Τα παιδιά πλήττονται ιδιαίτερα (49,1 %). Ο αντίκτυπος των κοινωνικών μεταβιβάσεων, εκτός των συντάξεων, στη μείωση της φτώχειας παραμένει σημαντικά χαμηλότερος από τη μέση αποτελεσματικότητα των μεταβιβάσεων στην Ένωση, τόσο για το σύνολο του πληθυσμού (23,7 % στη Ρουμανία έναντι 37,5 % για την ΕΕ το 2011) όσο και για τα παιδιά (22 % σε σύγκριση με 42,8 % για την Ένωση). Η περιορισμένη απορρόφηση, κάλυψη και επάρκεια των κοινωνικών παροχών εξακολουθούν να αποτελούν πρόκληση όσον αφορά την αποτελεσματικότητα των κοινωνικών παροχών να μειώσουν τη φτώχεια. Στον τομέα της κοινωνικής βοήθειας, εκδόθηκαν διάφορες νομοθετικές πράξεις το 2012 ως συνέχεια της μεταρρύθμισης του 2011. Η θέσπιση της εναπομένουσας νομοθεσίας θα αποτελούσε σημαντικό βήμα προς την ολοκλήρωση της μεταρρύθμισης. Πάντως, η σύνδεση με τα μέτρα ενεργοποίησης θα μπορούσε να ενισχυθεί περαιτέρω. Το 2012 άρχισε η εφαρμογή της εθνικής στρατηγικής για την ένταξη των Ρομά, αλλά τα αποτελέσματα είναι περιορισμένα. Η βελτίωση του συντονισμού μεταξύ των διαφόρων ενδιαφερομένων είναι απαραίτητη για την εφαρμογή της στρατηγικής στην πράξη, συμπεριλαμβανομένης της κατανομής της χρηματοδότησης.

               (15)

               Ο νόμος του 2011 για την παιδεία, μια σημαντική μεταρρύθμιση, με την οποία ξεκινά ένα μακροπρόθεσμο θεματολόγιο για την αναβάθμιση της ποιότητας της εκπαίδευσης σε όλα τα επίπεδα, δεν είναι ακόμη πλήρως λειτουργικός. Για την επιτυχή εφαρμογή της εκπαιδευτικής μεταρρύθμισης θα πρέπει να αφιερωθούν οι αναγκαίοι χρηματοδοτικοί και ανθρώπινοι πόροι για τη δημιουργία διοικητικής ικανότητας και τη χάραξη πολιτικής. Η Ρουμανία αντιμετωπίζει σοβαρή πρόκληση όσον αφορά την άνοδο του ποιοτικού επιπέδου του συστήματος εκπαίδευσης και κατάρτισης. Η πρόωρη εγκατάλειψη του σχολείου αποτελεί σημαντική πρόκληση. Ανερχόμενο σε 17,4 % το 2012, το ποσοστό πρόωρης εγκατάλειψης του σχολείου στη Ρουμανία βρίσκεται πολύ πιο πάνω από τον μέσο όρο της ΕΕ, που είναι 13,5 %, και από τον εθνικό στόχο του 11,3 %. Εξακολουθούν να υφίστανται προβλήματα, ιδίως σε αγροτικές και απομακρυσμένες περιοχές, όπως και για τους Ρομά. Η Ρουμανία δεν διαθέτει επίσης επαρκή μηχανισμό συλλογής δεδομένων σχετικά με τα άτομα που εγκαταλείπουν πρόωρα το σχολείο· εν προκειμένω, αναμένεται να βοηθήσει μια συνολική στρατηγική, που πρόκειται να υιοθετηθεί εφέτος. Η πρόσβαση σε ποιοτική και οικονομικά προσιτή προσχολική εκπαίδευση και φροντίδα παραμένει προβληματική. Χαρακτηριστική είναι η αναντιστοιχία μεταξύ δεξιοτήτων και ζήτησης από την αγορά εργασίας, για ένα μεγάλο μέρος των προγραμμάτων της επαγγελματικής και της τριτοβάθμιας εκπαίδευσης, όπου το χαμηλό επίπεδο επαγγελματικών δεξιοτήτων αποτελεί ειδική πρόκληση. Το υψηλό ποσοστό ανεργίας μεταξύ των πτυχιούχων τριτοβάθμιας εκπαίδευσης και το ποσοστό υπερειδίκευσης καθιστούν την περαιτέρω ευθυγράμμιση της τριτοβάθμιας εκπαίδευσης με την αγορά εργασίας θέμα υψηλής προτεραιότητας. Θετική αλλά βραδεία πρόοδος σημειώθηκε στη μετάβαση από την ιδρυματική φροντίδα σε εναλλακτική φροντίδα των παιδιών που στερούνται γονικής μέριμνας, αλλά χρειάζεται να καταβληθούν περαιτέρω προσπάθειες.

               (16)

               Η περιορισμένη διοικητική ικανότητα αποτελεί βασικό πρόβλημα για τη Ρουμανία. Η δημόσια διοίκηση χαρακτηρίζεται από ανακολουθία του νομικού πλαισίου, συχνή προσφυγή σε έκτακτα διατάγματα, χαμηλά επίπεδα διυπουργικής συνεργασίας και υπερβολική γραφειοκρατία. Επίσης υπονομεύεται από έλλειψη δεξιοτήτων, έλλειψη διαφάνειας στην πρόσληψη προσωπικού και υψηλά ποσοστά εναλλαγής των διοικητικών στελεχών. Στην περιορισμένη διοικητική ικανότητα, μεταξύ άλλων, οφείλεται η χαμηλή απορρόφηση κονδυλίων της ΕΕ. Ο στόχος απορρόφησης για το τέλος του 2012, που είχε συμφωνηθεί στο πλαίσιο του προγράμματος χρηματοδοτικής συνδρομής από την ΕΕ, δεν επιτεύχθηκε, και μάλιστα με μεγάλη απόκλιση. Η σωρευτική απορρόφηση έως το τέλος του 2012, ανερχόταν σε 5,53 δισεκατομμύρια EUR ή στο 20,2 % των συνολικών διαθέσιμων κονδυλίων από τα διαρθρωτικά ταμεία, το Ταμείο Συνοχής και τα γεωργικά ταμεία. Το ποσό αυτό υπολειπόταν κατά 2,47 δισεκατομμύρια EUR από τον στόχο των 8 δισεκατομμυρίων EUR που προβλεπόταν στο πρόγραμμα για το τέλος του 2012. Το ποσοστό απορρόφησης των κονδυλίων από τα διαρθρωτικά ταμεία και το Ταμείο Συνοχής βελτιώθηκε από 7,5 % στο τέλος του Απριλίου 2012 σε 15,2 % στο τέλος του Μαΐου του 2013. Για την περαιτέρω βελτίωση της απορρόφησης και για τη μείωση του κινδύνου αποδέσμευσης το 2013, οι ρουμανικές αρχές πρέπει να εστιάσουν, μεταξύ άλλων, σε μέτρα που θα καταστήσουν αποτελεσματικότερα τα συστήματα διαχείρισης και ελέγχου των κονδυλίων της ΕΕ και θα ενισχύσουν τη διοικητική ικανότητα του συστήματος δημόσιων συμβάσεων.

               (17)

               Η Ρουμανία αντιμετωπίζει σειρά προκλήσεων όσον αφορά την οικονομική ανταγωνιστικότητα, εφόσον η παραγωγικότητα στη βιομηχανία και τις υπηρεσίες παραμένει χαμηλή. Σημαντικές προκλήσεις αποτελούν το υποτονικό επιχειρηματικό περιβάλλον και η χαμηλή στήριξη για έρευνα και ανάπτυξη (E&Α). Οι βελτιώσεις στο επιχειρηματικό περιβάλλον θα πρέπει να ενσωματωθούν σε μια ευρύτερη και συνεκτική στρατηγική ηλεκτρονικής διακυβέρνησης, για να προωθηθεί μια διοικητική νοοτροπία διαφάνειας και ασφάλειας δικαίου, και να διασφαλιστεί καλύτερη παροχή δημόσιων υπηρεσιών διαδικτυακά. Η Ρουμανία θα πρέπει επίσης να καταβάλει προσπάθειες προκειμένου να διευκολυνθεί η πρόσβαση σε χρηματοδότηση και να μειωθεί η διοικητική επιβάρυνση των μικρομεσαίων επιχειρήσεων (ΜΜΕ). Η ένταση Ε&Α είναι εξαιρετικά χαμηλή, 0,48 % το 2011, και είναι ανάγκη να βελτιωθεί σημαντικά η αποδοτικότητα και η αποτελεσματικότητα των επενδύσεων. Οι επενδυτές σε Ε&Α χρειάζεται να δώσουν προτεραιότητα σε δραστηριότητες που έχουν το δυναμικό να προσελκύσουν ιδιωτικές επενδύσεις. Η Ρουμανία θα πρέπει επίσης να ενισχύσει το πλαίσιο των δικαιωμάτων διανοητικής ιδιοκτησίας, με σκοπό την αύξηση της εμπορευματοποίησης των αποτελεσμάτων της έρευνας.

               (18)

               Η Ρουμανία έχει χαμηλό βαθμό ανταγωνισμού και αποτελεσματικότητας στους κλάδους της ενέργειας και των μεταφορών. Η αναποτελεσματικότητα και η έλλειψη διαφάνειας στη διακυβέρνηση των κρατικών επιχειρήσεων στους εν λόγω τομείς αποτελούν σοβαρή πρόκληση. Η βελτίωση της ενεργειακής απόδοσης των κτιρίων, η τηλεθέρμανση, η βιομηχανία και οι μεταφορές είναι μια άλλη βασική πρόκληση. Η Ρουμανία είναι η τρίτη μεγαλύτερη σε ενεργειακή ένταση οικονομία στην Ένωση, της οποίας η ενεργειακή ένταση είναι 2,5 φορές υψηλότερη από τον μέσο όρο της ΕΕ. Είναι επίσης η τρίτη μεγαλύτερη σε κατανάλωση άνθρακα οικονομία στην Ένωση. Στις κατοικίες στη Ρουμανία χρησιμοποιείται οκτώ φορές περισσότερη ενέργεια από τον μέσο όρο της ΕΕ των 15, πράγμα το οποίο οφείλεται σε ανεπάρκεια του συστήματος τηλεθέρμανσης και στο γεγονός ότι τα κτίρια δεν μονώνονται καταλλήλως. Η ενσωμάτωση των αγορών ηλεκτρικής ενέργειας και φυσικού αερίου της Ρουμανίας στις αγορές της ΕΕ παραμένει ατελής και θα πρέπει ακόμη να υλοποιηθούν διασυνοριακές συνδέσεις για το φυσικό αέριο.

               (19)

               Στο πλαίσιο του Ευρωπαϊκού Εξαμήνου, η Επιτροπή πραγματοποίησε ολοκληρωμένη ανάλυση της οικονομικής πολιτικής την οποία ακολουθεί η Ρουμανία. Αξιολόγησε το εθνικό πρόγραμμα μεταρρυθμίσεων και το πρόγραμμα σύγκλισης. Έλαβε υπόψη όχι μόνον τη σημασία τους για τη διατηρήσιμη δημοσιονομική και κοινωνικοοικονομική πολιτική στη Ρουμανία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης, μέσω της συνεκτίμησης στοιχείων επιπέδου ΕΕ κατά τη διαμόρφωση μελλοντικών εθνικών αποφάσεων. Οι συστάσεις της βάσει του Ευρωπαϊκού Εξαμήνου αντικατοπτρίζονται στις συστάσεις 1 έως 8 κατωτέρω.

               (20)

               Υπό το πρίσμα αυτής της αξιολόγησης, το Συμβούλιο εξέτασε το πρόγραμμα σύγκλισης και η γνώμη (5) του αντικατοπτρίζεται ιδίως στη σύσταση 1 κατωτέρω,

         ΣΥΝΙΣΤΑ στη Ρουμανία να αναλάβει δράση κατά την περίοδο 2013-2014 προκειμένου:

               1.

               Να ολοκληρώσει το πρόγραμμα χρηματοδοτικής συνδρομής της ΕΕ / του ΔΝΤ.

               2.

               Να διασφαλίσει δημοσιονομική εξυγίανση ευνοϊκή για την ανάπτυξη και να εφαρμόσει τη δημοσιονομική στρατηγική για το έτος 2013 και εφεξής όπως προβλέπεται, διασφαλίζοντας με τον τρόπο αυτόν την επίτευξη του ΜΔΣ μέχρι το 2015. Να βελτιώσει την είσπραξη των φόρων, με την εφαρμογή μιας σφαιρικής στρατηγικής φορολογικής συμμόρφωσης και την καταπολέμηση της αδήλωτης εργασίας. Παράλληλα, να διερευνήσει τρόπους για την αύξηση της εφαρμογής περιβαλλοντικών φόρων. Να συνεχίσει τη μεταρρύθμιση του συνταξιοδοτικού συστήματος που άρχισε το 2010 εξισώνοντας τα όρια ηλικίας συνταξιοδότησης ανδρών και γυναικών και προωθώντας την απασχολησιμότητα των ατόμων μεγαλύτερης ηλικίας.

               3.

               Να συνεχίσει τις μεταρρυθμίσεις στον τομέα της υγείας, με σκοπό την αύξηση της αποτελεσματικότητας, της ποιότητας και της πρόσβασης, ιδίως για τα άτομα που βρίσκονται σε μειονεκτική θέση και σε απομακρυσμένες και απομονωμένες κοινότητες. Να μειώσει την υπερβολική χρήση της νοσοκομειακής περίθαλψης και μέσω της ενίσχυσης της εξωνοσοκομειακής περίθαλψης.

               4.

               Να βελτιώσει τη συμμετοχή στην αγορά εργασίας, καθώς και την απασχολησιμότητα και την παραγωγικότητα του εργατικού δυναμικού, με την αναθεώρηση και την ενίσχυση ενεργών πολιτικών για την αγορά εργασίας, με την παροχή κατάρτισης και εξατομικευμένων υπηρεσιών και την προώθηση της δια βίου μάθησης. Να ενισχύσει την ικανότητα του Εθνικού Οργανισμού Απασχόλησης να αυξήσει την ποιότητα και την έκταση των υπηρεσιών του. Προκειμένου να καταπολεμήσει την ανεργία των νέων, να εφαρμόσει εγκαίρως το εθνικό σχέδιο για την απασχόληση των νέων, μεταξύ άλλων για παράδειγμα με «εγγύηση για τη νεολαία». Να αμβλύνει τη φτώχεια, να βελτιώσει την αποτελεσματικότητα και την αποδοτικότητα των κοινωνικών μεταβιβάσεων, με ιδιαίτερη εστίαση στα παιδιά. Να ολοκληρώσει τη μεταρρύθμιση της κοινωνικής πρόνοιας, με την έκδοση της σχετικής νομοθεσίας και την ενίσχυση των δεσμών της με τα μέτρα ενεργοποίησης. Να διασφαλίσει συγκεκριμένα αποτελέσματα από την εφαρμογή της εθνικής στρατηγικής για την ένταξη των Ρομά.

               5.

               Να επιταχύνει τη μεταρρύθμιση της παιδείας, καθώς και τη δημιουργία διοικητικής ικανότητας τόσο σε κεντρικό όσο και σε τοπικό επίπεδο, και να προβεί σε αξιολόγηση των επιπτώσεων των μεταρρυθμίσεων. Να επιταχύνει τις μεταρρυθμίσεις στην επαγγελματική εκπαίδευση και κατάρτιση. Να εναρμονίσει περαιτέρω την τριτοβάθμια εκπαίδευση με τις ανάγκες της αγοράς εργασίας και να βελτιώσει την πρόσβαση για τα μειονεκτούντα άτομα. Να υλοποιήσει μια εθνική στρατηγική για την πρόωρη εγκατάλειψη του σχολείου, με εστίαση στη βελτίωση της πρόσβασης σε ποιοτική προσχολική εκπαίδευση, μεταξύ άλλων και για τα παιδιά των Ρομά. Να επιταχύνει τη μετάβαση από την ιδρυματική φροντίδα σε εναλλακτική φροντίδα των παιδιών που στερούνται γονικής μέριμνας.

               6.

               Να ενισχύσει τη διακυβέρνηση και την ποιότητα των θεσμικών οργάνων και της δημόσιας διοίκησης, ιδίως με τη βελτίωση της ικανότητας στρατηγικού και δημοσιονομικού προγραμματισμού, με την αύξηση του επαγγελματισμού των δημοσίων υπηρεσιών, με τη βελτίωση της διαχείρισης των ανθρώπινων πόρων και την ενίσχυση των μηχανισμών για τον συντονισμό μεταξύ των διαφόρων κυβερνητικών επιπέδων. Να βελτιώσει σημαντικά την ποιότητα των κανονιστικών ρυθμίσεων, μέσω της χρησιμοποίησης των εκτιμήσεων επιπτώσεων, και συστηματικών αξιολογήσεων. Να εντατικοποιήσει τις προσπάθειες που καταβάλλονται για να επιταχυνθεί η απορρόφηση κονδυλίων της ΕΕ, ιδίως με την ενίσχυση των συστημάτων διαχείρισης και ελέγχου και τη βελτίωση των δημοσίων συμβάσεων.

               7.

               Να βελτιώσει και να απλουστεύσει το επιχειρηματικό περιβάλλον, ιδίως με τη μείωση του διοικητικού φόρτου για τις ΜΜΕ και την εφαρμογή μιας συνεκτικής στρατηγικής ηλεκτρονικής διακυβέρνησης. Να διευκολύνει και να διαφοροποιήσει την πρόσβαση των ΜΜΕ σε χρηματοδότηση. Να διασφαλίσει στενότερους δεσμούς μεταξύ έρευνας, καινοτομίας και βιομηχανίας, ιδίως με την ιεράρχηση των δραστηριοτήτων έρευνας και ανάπτυξης που έχουν τη δυνατότητα να προσελκύσουν ιδιωτικές επενδύσεις. Να εντατικοποιήσει τις προσπάθειες για τη βελτίωση της ποιότητας, της ανεξαρτησίας και της αποτελεσματικότητας του δικαστικού συστήματος όσον αφορά την εκδίκαση υποθέσεων και να καταπολεμήσει τη διαφθορά με μεγαλύτερη αποτελεσματικότητα.

               8.

               Να προωθήσει τον ανταγωνισμό και την αποδοτικότητα στις βιομηχανίες δικτύου, με τη διασφάλιση της ανεξαρτησίας και της ικανότητας των εθνικών ρυθμιστικών αρχών, και με τη συνέχιση της μεταρρύθμισης της εταιρικής διακυβέρνησης των κρατικών επιχειρήσεων στους τομείς της ενέργειας και των μεταφορών. Να καταρτίσει ένα ολοκληρωμένο μακροπρόθεσμο σχέδιο μεταφορών και να βελτιώσει την ευρυζωνική υποδομή. Να συνεχίσει την εξάλειψη των ρυθμιζόμενων τιμών φυσικού αερίου και ηλεκτρικής ενέργειας και να βελτιώσει την ενεργειακή απόδοση. Να βελτιώσει τη διασυνοριακή ολοκλήρωση των ενεργειακών δικτύων και να επιταχύνει την υλοποίησης των έργων διασύνδεσης φυσικού αερίου.

      Βρυξέλλες, 9 Ιουλίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  ΕΕ L 209 της 2.8.1997, σ. 1.

      (2)  Διατηρήθηκαν για το 2013 με την απόφαση 2013/208/ΕΕ του Συμβουλίου, της 22ας Απριλίου 2013, σχετικά με τις κατευθυντήριες γραμμές για τις πολιτικές απασχόλησης των κρατών μελών (ΕΕ L 118 της 30.4.2013, σ. 21).

      (3)  ΕΕ C 219 της 24.7.2012, σ. 72.

      (4)  ΕΕ L 306 της 23.11.2011, σ. 25.

      (5)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση του Συμβουλίου, της 19ης Μαρτίου 2007 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έκτου ΕΤΑ) για το οικονομικό έτος 2005

text:
               8.5.2007

               EL

               Επίσημη Εφημερίδα της Ευρωπαϊκής Ένωσης

               C 103/1

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 19ης Μαρτίου 2007
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (έκτου ΕΤΑ) για το οικονομικό έτος 2005
   (2007/C 103/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας,
   την Τρίτη Σύμβαση ΑΚΕ-ΕΟΚ, που υπεγράφη στο Λομέ στις 8 Δεκεμβρίου 1984 (1),
   την εσωτερική συμφωνία 86/126/ΕΟΚ για τη χρηματοδότηση και τη διαχείριση των ενισχύσεων της Κοινότητας (2), και ιδίως το άρθρο 29, παράγραφος 3,
   τον δημοσιονομικό κανονισμό, της 11ης Νοεμβρίου 1986, του Έκτου Ευρωπαϊκού Ταμείου Ανάπτυξης (έκτο ΕΤΑ) (3), και ιδίως τα άρθρα 66 έως 73,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του έκτου ΕΤΑ, ως είχαν στις 31 Δεκεμβρίου 2005, καθώς και την έκθεση του Ελεγκτικού Συνεδρίου για το οικονομικό έτος 2005, που συνοδεύεται από τις απαντήσεις της Επιτροπής (4),
   Εκτιμώντας ότι:

               (1)

               Βάσει του άρθρου 29, παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του έκτου ΕΤΑ παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

               (2)

               Η εκτέλεση των εργασιών του έκτου ΕΤΑ, από την Επιτροπή, κατά το οικονομικό έτος 2005, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του έκτου ΕΤΑ για το οικονομικό έτος 2005.

      Βρυξέλλες, 19 Μαρτίου 2007.

            Για το Συμβούλιο

            Ο Πρόεδρος

         H. SEEHOFER

      (1)  ΕΕ L 86 της 31.3.1986, σ. 3.

      (2)  ΕΕ L 86 της 31.3.1986, σ. 210. Συμφωνία όπως τροποποιήθηκε με την απόφαση 86/281/ΕΟΚ (ΕΕ L 178 της 2.7.1986, σ. 13).

      (3)  ΕΕ L 325 της 20.11.1986, σ. 42.

      (4)  ΕΕ C 263 της 31.10.2006, σ. 205.


Avis juridique important

|

32003H0090

Σύσταση του Συμβουλίου, της 21ης Ιανουαρίου 2003, για την έγκαιρη προειδοποίηση της Γαλλίας με σκοπό την πρόληψη της εμφάνισης υπερβολικού ελλείμματος

Επίσημη Εφημερίδα αριθ. L 034 της 11/02/2003 σ. 0018 - 0019

Σύσταση του Συμβουλίουτης 21ης Ιανουαρίου 2003για την έγκαιρη προειδοποίηση της Γαλλίας με σκοπό την πρόληψη της εμφάνισης υπερβολικού ελλείμματος(2003/90/ΕΚ)TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99 παράγραφος 4,τον κανονισμό(ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών(1), και ιδίως το άρθρο 6 παράγραφος 2,τη σύσταση της Επιτροπής,Εκτιμώντας τα ακόλουθα:(1) Το άρθρο 6 παράγραφος 2 του κανονισμού (ΕΚ) αριθ. 1466/97 καθιερώνει, στα πλαίσια του συμφώνου σταθερότητας και ανάπτυξης, ένα σύστημα έγκαιρης προειδοποίησης των κρατών μελών για την ανάγκη να λάβουν τα απαραίτητα διορθωτικά δημοσιονομικά μέτρα ούτως ώστε να αποφευχθεί η εμφάνιση υπερβολικού δημοσιονομικού ελλείμματος. Έγκαιρη προειδοποίηση θα πρέπει να λαμβάνει χώρα όταν το Συμβούλιο διαπιστώνει πραγματική ή αναμενόμενη σημαντική απόκλιση της δημοσιονομικής θέσης ενός κράτους μέλους από το μεσοπρόθεσμο δημοσιονομικό στόχο ή από την πορεία προσαρμογής που περιλαμβάνεται στο πρόγραμμα σταθερότητας του κράτους μέλους όσον αφορά το δημοσιονομικό αποτέλεσμα.(2) Στο ψήφισμα για το σύμφωνο σταθερότητας και ανάπτυξης που εξέδωσε στο Άμστερνταμ στις 17 Ιουνίου 1997(2), το Ευρωπαϊκό Συμβούλιο κάλεσε όλα τα μέρη να εφαρμόσουν τη συνθήκη και το σύμφωνο σταθερότητας και ανάπτυξης απαρεγκλίτως και εγκαίρως.(3) Στο επικαιροποιημένο πρόγραμμα σταθερότητας της Γαλλίας του 2001, για το οποίο το Συμβούλιο εξέδωσε γνώμη στις 12 Φεβρουαρίου 2002(3), οι γαλλικές αρχές απέβλεπαν σε έλλειμμα γενικής κυβέρνησης ύψους 1,4 % του ΑΕΠ το 2002 και 1,3 % του ΑΕΠ το 2003. Το Φεβρουάριο, οι προβλέψεις για το έλλειμμα γενικής κυβέρνησης το 2002 διορθώθηκαν σε 1,8 % του ΑΕΠ από τις γαλλικές αρχές μετά την αναθεώρηση των προβλέψεων όσον αφορά την πραγματική αύξηση του ΑΕΠ το 2002 από 2,5 σε 1,5 %.(4) Οι γαλλικές αρχές προβλέπουν πλέον ότι το 2002 το έλλειμμα γενικής κυβέρνησης της Γαλλίας θα φθάσει το 2,8 % του ΑΕΠ, ενώ η Επιτροπή προβλέπει ότι το έλλειμμα θα φθάσει σε 2,7 % του ΑΕΠ, δηλαδή 1,4 % πάνω από τον αρχικό στόχο που προβλέπεται στο επικαιροποιημένο πρόγραμμα σταθερότητας του 2001. Σύμφωνα με τους υπολογισμούς των υπηρεσιών της Επιτροπής, λιγότερο από το ήμισυ, δηλαδή το 0,5 % του ΑΕΠ, της συνολικής απόκλισης του ελλείμματος γενικής κυβέρνησης το 2002 μπορεί να αποδοθεί σε κυκλικούς παράγοντες. Το υπόλοιπο αντιπροσωπεύει επιδείνωση του κυκλικά προσαρμοσμένου υπολοίπου.(5) Ως αποτέλεσμα της απόκλισης αυτής, η δημοσιονομική θέση της Γαλλίας το 2002 θα απέχει πολύ από την ισοσκέλιση, τόσο σε πραγματικούς όσο και σε κυκλικά προσαρμοσμένους όρους. Πράγματι, οι υπηρεσίες της Επιτροπής υπολογίζουν ότι το κυκλικά προσαρμοσμένο έλλειμμα αυξήθηκε από περίπου 2 % του ΑΕΠ του 2001 σε 2,7 % του ΑΕΠ το 2002. Είναι σαφές ότι το επίπεδο αυτό είναι πολύ υψηλό και δεν εξασφαλίζει ότι το έλλειμμα γενικής κυβέρνησης δεν πρόκειται να υπερβεί την τιμή αναφοράς 3 % του ΑΕΠ υπό κανονικές συνθήκες κυκλικής διακύμανσης.(6) Το σχέδιο προϋπολογισμού για το 2003 το οποίο υποβλήθηκε το Σεπτέμβριο προβλέπει μια ελαφρά μείωση του ελλείμματος γενικής κυβέρνησης σε 2,6 % του ΑΕΠ, στο πλαίσιο αναμενόμενης επιτάχυνσης της αύξησης του πραγματικού ΑΕΠ σε 2,5 %. Οι γενικοί προσανατολισμοί οικονομικής πολιτικής του 2002 συνιστούσαν στη Γαλλία "το 2003 να επιδιωχθεί η επαρκής μείωση του ελλείμματος ώστε να καταστεί δυνατός ο σχεδόν ισοσκελισμένος ή πλεονασματικός προϋπολογισμός το 2004". Σύμφωνα με τους υπολογισμούς της Επιτροπής, που βασίζονται στο επικαιροποιημένο πρόγραμμα της Γαλλίας, το κυκλικά προσαρμοσμένο δημοσιονομικό έλλειμμα θα μειωθεί ελαφρά κατά 0,2 % σε 2,6 % το 2003.(7) Λαμβάνοντας επίσης υπόψη τους σημαντικούς κινδύνους επιδείνωσης που περιβάλλουν τις μακροοικονομικές προοπτικές, η δημοσιονομική θέση που προβλέπεται στο σχέδιο προϋπολογισμού για το 2003 βρίσκεται σε επίπεδο το οποίο μπορεί να οδηγήσει στην εμφάνιση υπερβολικού ελλείμματος, εάν η ανάκαμψη είναι λιγότερο έντονη από ό,τι προβλέπει ο προϋπολογισμός ή σε περίπτωση περαιτέρω αποκλίσεων από τον προϋπολογισμό του 2003. Στις φθινοπωρινές της προβλέψεις, η Επιτροπή αναμένει αύξηση του ελλείμματος γενικής κυβέρνησης από 2,7 % το 2002 σε 2,9 % του ΑΕΠ το 2003, υπό συνθήκες επιτάχυνσης της αύξησης του πραγματικού ΑΕΠ από 1,0 % το 2002 σε 2,0 % το 2003.(8) Με βάση τα στοιχεία αυτά, ο κίνδυνος να υπερβεί το έλλειμμα γενικής κυβέρνησης το όριο του 3 % του ΑΕΠ δεν έχει εξαλειφθεί. Εξάλλου, η απόκλιση αυτή επηρεάζει τις μεσοπρόθεσμες δεσμεύσεις, δεδομένου ότι η επίτευξη σχεδόν ισοσκελισμένου προϋπολογισμού αναβάλλεται πλέον.(9) Βάσει των πληροφοριών που διαβίβασαν οι γαλλικές αρχές και των εκτιμήσεων της Επιτροπής, το Συμβούλιο διαπιστώνει σημαντική απόκλιση βάσει του άρθρου 6 παράγραφος 2 του κανονισμού (ΕΚ) αριθ. 1466/97.(10) Απαιτείται η έγκαιρη προειδοποίηση της Γαλλίας ούτως ώστε να προληφθεί η εμφάνιση υπερβολικού ελλείμματος,ΣΥΝΙΣΤΑ:1. Οι γαλλικές αρχές θα πρέπει να λάβουν όλα τα αναγκαία μέτρα ώστε να εξασφαλίσουν ότι το έλλειμμα γενικής κυβέρνησης δεν πρόκειται να υπερβεί το όριο του 3 % του ΑΕΠ το 2003.2. Η λήψη μέτρων τα οποία θα βελτιώσουν την κυκλικά προσαρμοσμένη δημοσιονομική θέση κατά τουλάχιστον 0,5 % του ΑΕΠ όχι μόνο θα μείωνε τον κίνδυνο να υπερβεί το έλλειμμα γενικής κυβέρνησης το όριο του 3 % του ΑΕΠ το 2003, αλλά θα συνέβαλλε και στην επάνοδο στην οδό της δημοσιονομικής εξυγίανσης ήδη από το 2003 με απώτερο στόχο την επίτευξη σχεδόν ισοσκελισμένης δημοσιονομικής θέσης.3. Κατά τα επόμενα έτη θα πρέπει επίσης να επιδιωχθεί η συνεχής αναπροσαρμογή της βασικής δημοσιονομικής θέσης κατά τουλάχιστον 0,5 % του ΑΕΠ ετησίως, ούτως ώστε να επιτευχθεί σχεδόν ισοσκελισμένη ή πλεονασματική μεσοπρόθεσμη δημοσιονομική θέση το αργότερο το 2006.Η παρούσα σύσταση απευθύνεται στη Γαλλική Δημοκρατία.Βρυξέλλες, 21 Ιανουαρίου 2003.Για το ΣυμβούλιοΟ ΠρόεδροςΝ. Χριστοδουλάκης(1) ΕΕ L 209 της 2.8.1997, σ. 1.(2) ΕΕ C 236 της 2.8.1997, σ. 1.(3) ΕΕ C 51 της 26.2.2002, σ. 4.


Avis juridique important

|

31982K1723

Σύσταση αριθ. 1723/82/EKAX τής Επιτροπής τής 30ής Ιουνίου 1982 περί παρεκκλίσεως από τή σύσταση αριθ. 1399/82/EKAX σχετικά μέ τήν κοινοτική επίβλεψη τών εισαγωγών ορισμένων προϊόντων τής σιδηρουργίας πού υπάγονται στή συνθήκη περί ιδρύσεως τής Ευρωπαϊκής Κοινότητος Άνθρακος καί Χάλυβος καταγωγής τρίτων χωρών

Επίσημη Εφημερίδα αριθ. L 189 της 01/07/1982 σ. 0060 - 0060

***** ΣΥΣΤΑΣΗ αριθ. 1723/82/ΕΚΑΧ ΤΗΣ ΕΠΙΤΡΟΠΗΣ  της 30ής Ιουνίου 1982  περί παρεκκλίσεως από τη σύσταση αριθ. 1399/82/ΕΚΑΧ σχετικά με την κοινοτική επίβλεψη των εισαγωγών ορισμένων προϊόντων της σιδηρουργίας που υπάγονται στη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος καταγωγής τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 74,  Εκτιμώντας:  ότι οι εισαγωγές ορισμένων προϊόντων της σιδηρουργίας που υπάγονται στη συνθήκη ΕΚΑΧ, καταγωγής τρίτων χωρών, υπόκεινται, με βάση τη σύσταση αριθ. 1399/82/ΕΚΑΧ της Επιτροπής σε κοινοτική επίβλεψη (1)·  ότι η εξέλιξη των εισαγωγών πλατυπέλμων δοκών ισπανικής καταγωγής, ιδιαίτερα όσον αφορά τις τιμές, οδήγησε την Επιτροπή να τροποποιήσει το καθεστώς εισαγωγών για τα προϊόντα αυτά· ότι πρέπει, κατά συνέπεια, να γίνει παρέκκλιση από ορισμένες διατάξεις της συστάσεως που προαναφέρθηκε, και το προϊόν αυτό να υπαχθεί στις διατάξεις του άρθρου 2 παράγραφος 2 υπό Β και του άρθρου 3 παράγραφος 1 της συστάσεως αριθ. 1399/82/ΕΚΑΧ,  ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:  Άρθρο 1  Κατά παρέκκλιση από τη σύσταση αριθ. 1399/82/ΕΚΑΧ, οι πλατύπελμες δοκοί καταγωγής Ισπανίας, της διακρίσεως ex 73.11 Α Ι του Κοινού Δασμολογίου (κώδικας NIMEXE 73.11-12), δεν υπόκειται πλέον, από την 1η Ιουλίου 1982, στις διατάξεις του άρθρου 2 παράγραφος 2 υπό Α, αλλά στις διατάξεις του άρθρου 2 παράγραφος 2 υπό Β και του άρθρου 3 παράγραφος 1 της συστάσεως αριθ. 1399/82/ΕΚΑΧ.  Άρθρο 2  Η παρούσα σύσταση αρχίζει να ισχύει, για κάθε Κράτος μέλος, την 1η Ιουλίου 1982.  Εφαρμόζεται ως τις 31 Δεκεμβρίου 1982.  Έγινε στις Βρυξέλλες, στις 30 Ιουνίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 157 της 8. 6. 1982, σ. 5.